Nak Pastikan Perut Isteri Kempis Dan Rata,  Suami Boleh Bantu Buatkan 5 Petua Tradisional Ni!

Masalah perut buncit memang boleh buat wanita jadi jiwa kacau. Apa lagi jika ada rakan sepejabat yang mula menegur. Memang sakit hati dengan teguran rakan-rakan tetapi ada baiknya untuk anda.

Ia penanda bahawa anda harus lebih menumpukan pada kecantikkan diri sendiri. Jangan asyik kisahkan soal menguruskan anak sahaja. Sambil-sambil masak di dapur, apa kata anda cuba buat petua ini. Kalau tak usaha, kita tak tahu akan hasilnya. Jadi kenalah cuba!

Petua 1 -Limau Nipis vs Kapur Sireh
Perah jus limau nipis dan campurkan dengan sedikit kapur sireh. Gaulkan rata dan sapukan seperti pilis pada perut. Lakukan pada keseluruhan perut dan kemudian barulah bengkung di pakai dengan kemas seperti biasa. Lakukan langkah ini setiap pagi dan petang, selama 40 hari sepanjang tempoh waktu berpantang.

Petua 2 – Cuka Vs Kunyit Hidup
Ambil sedikit cuka, garam dan kunyit hidup kemudian kisarkan hingga halus. Sapukan pada permukaan kulit perut dan ratakan seluruh kawasan. Berbengkunglah seperti biasa dan lakukan setiap hari.

Petua 3 – Jus Gula Merah
Ambil sedikit beras dan kisar hingga halus. Kemudian ambil sedikit cekur bersama gula merah, air asam jawa dan sedikit air suam dan gaulkan rata. Tapis kesemua bahan ini dan amalkan empat kali seminggu.

Petua 4 – Halia & Asam Jawa
Ambil beberapa potongan halia dan tumbuk halus kemudian gaulkan dengan perahan asam jawa yang agak pekat. Makanlah dengan nasi yang masih panas dan amalkan sajian ini setiap hari. Hasilnya, perut akan menjadi kempis malah pengaliran darah dalam badan juga akan lebih teratur. Wajah anda akan tampak lebih sihat dan berseri.

Petua 5 – Halia & Limau Nipis
Gunakan halia sebagai asas utama untuk membuang angin. Ambil halia, perahan jus limau nipis, air suam, garam dan sesudu kecil lada hitam kemudian dikisar halus. Kacau adunan dan tapislah airnya. Amalkan minum air ini sehingga perut leper.


“Takde Istilah Malu..Bawa Bekal Je, Duit Pun Jimat”- Suami Kena Sakat Bawa Bekal, Rupanya Pernah PJJ Dengan Isteri

Zaman kenaikan barang sekarang ni, alternatif nak berjimat semestinya masak sendiri dan bawa bekal. Bukan sahaja save bajet, malah makanan yang dibawa juga lebih enak dan semestinya diyakini kerana di masak sendiri.

Baru-baru ini tular seorang suami yang membawa bekal ke tempat kerja dan disakat oleh rakan kerana membawa bekal tersebut dari rumah. Dek kerana usikan itu, isterinya daripada bekalkan menggunakan bekas makanan bertukar ke bekas pakai buang seperti dibeli di kedai makan.

Menerusi YouTube mStar, pasangan bahagia yang bernama Zahratunur Ismail dan Faisal Hamzani itu berkongsi tentang kejadian dimana si suami selalu disakat apabila membawa bekal makanan ke tempat kerja. Jelas pasangan tersebut, mereka dahulunya sempat PJJ dan ini merupakan tahun pertama mereka tinggal bersama.

Menurut lelaki berkenaan, kebiasaannya dia akan membeli makanan bersama rakan-rakannya. Namun, disebabkan isteri tercinta rajin memasak, individu tersebut berasa teruja untuk membawa masakannya.

Menerusi temu bual tersebut, Zahra memberitahu bahawa tetap mahukan si suami membawa hasil air tangannya ke tempat kerja. Demikian itu, wanita tersebut ambil alternatif lain membungkus makanan dengan gaya seperti di kedai makan mahupun restoran. Jelas mereka, sama sekali tidak terlintas perasaan malu untuk membawa bekal malahan lebih kepada teruja.

Walaupun menerima pelbagai kecaman daripada netizen berikutan posting berkenaan, namun kedua-dua pasangan tersebut sama sekali tidak ambil kisah dengan apa yang diperkatakan. Malah masing-masing hanya memandang dari sudut positif sahaja. Tambahan pula, si suami merasa bersyukur dapat tinggal bersama serta menjamah air tangan pasangannya setiap hari.


Usaha Pulihkan Batuk Berpanjangan Dengan 6 Langkah Ini, Jom Cuba!

“Dah macam-macam jenis ubat saya makan, ke klinik sana sini dan tukar ubat tetapi batuk masih juga tak reda. Mungkin ubat tak serasi. Setiap hari bangun pagi kahak menebal di kerongkong. Susah hati dibuatnya…”

Luahan dan rungutan rakan-rakan kita mengenai masalah batuk selalu kita dengar. Nak membantu pun tak tahu caranya bila setiap kali dia alami batuk teruk.

Batuk berpanjangan buat kita rasa tertekan dan mengganggu kerja-kerja kita. Walaupun setelah berjumpa doktor dan makan ubat-ubatan yang disarankan mengikut jadual dan waktu yang ditetap namun batuk masih tidak reda. Mungkin hilang sekejap tetapi kembali berlarutan.

Sebenarnya tak salah jika kita ingin mencuba pula petua tradisional yang diamalkan oleh nenek moyang kita dahulu. Perkongsian Petua Ibu di facebook ini boleh juga kita cuba. Mana tahu salah satu petuanya serasi dan mujarab dengan tubuh kita. Jom kita cuba!

1. Bawang Putih
Ambil bawang putih dan buangkan kulitnya. Kemudian bakar di atas api hingga beberapa minit dan makan perlahan-lahan begitu sahaja. Pastikan bawang dibakar terlebih dahulu supaya tidak terasa ditekak. Cuba mana tahu serasi dengan batuk anda.

2. Belimbing
Belimbing juga dikatakan membantu meredakan masalah batuk. Ambil beberapa biji belimbing, perah dan minum jusnya. Jangan tambahkan gula, hanya minum jus asli sahaja. Amalkan.

3. Kicap & Limau Nipis
Ambil satu sudu kicap dan perahkan sebiji limau nipis ke dalamnya. Kacau rata dan terus sahaja diminum. Boleh juga ditambahkan sedikit garam seperti yang disyorkan. Amalkan sehingga batuk beransur pulih.

4. Halia
Hiris halia dan masukkan ke dalam air panas yang berisi lemon. Campurkan sedikit madu dan amalkan minum pada pagi dan petang.

5. Lada Hitam
Ambil satu sudu lada hitam dan masukkan ke dalam segelas air panas. Campurkan dua sudu makan madu dan kacau rata. Tutup dan biarkan direndam selama 10 minit. Amalkan minum air ini.

6. Air Asam
Masukkan sedikit asam jawa ke dalam air suam. Kacau hingga sebati dan biarkan direndam seketika. Amalkan minum air ini setiap 2 hingga 3 jam setiap hari.

Batuk?
Kebanyakan orang menganggap batuk sebagai satu masalah kecil. Batuk berterusan dan teruk boleh menyebabkan kerumitan kerana tekanan intratoraks dan intraabdomen kepada sistem badan.

Masalah batuk juga terbahagi kepada dua iaitu batuk kering atau yang berkahak. Batuk kering tidak menghasilkan mukus, manakala batuk berkahak kedengaran seperti berair dan menyebabkan pengeluaran kahak (mukus).

Batuk yang kering dan nyaring mungkin menandakan radang larinks, manakala batuk yang kerap dialami secara berulang dengan nafas yang ditarik panjang seperti berdesis mungkin menandakan jangkitan salur pernafasan yang disebabkan oleh pertusis. Batuk berdengking pula mungkin disebabkan oleh jangkitan virus pada pita suara, larinks dan trakea.

Perlu berjumpa doktor untuk memulihkan batuk berpanjangan. Dalam masa yang sama anda boleh juga usahakan dengan beberapa petua ini untuk membantu meredakan. Selamat mencuba!


‘Dikurniakan Semua Anak Perempuan, Ayah Kena Turunkan Ego.’ Lelaki Ini Kongsi Luahan Rasa Miliki 4 Cahaya Mata Perempuan.

Anak adalah anugerah yang amat bernilai buat ibu bapa. Untuk mendidik anak bukan suatu yang mudah tambahan pula anak lelaki dan perempuan mempunyai emosi yang berbeza.

Begitulah yang dilalui oleh saudara Abu Hurairah Asifa yang dikurnikan empat orang anak perempuan kesemuanya.

Beliau mengakui mendidik anak perempuan banyak cabarannya. Malah banyak mengorbankan perasaan egonya sebagai ayan untuk mendidik anak dengan penuh kasih sayang.

________________________________________

Bergaduh dengan anak perempuan sendiri, Lebih pahit dan sakit dari isteri. Nak marah anak akan lebih sakit hati. Nak pukul hilang pula rasa kasih ini. Nak diam nanti sakit akan lebih rasa lagi.

Masa makan dimeja dua-dua diam seribu bahasa. Semasa dalam kereta dua-dua membatu sahaja. Biasanya sebelum tidur akan salam dan bermaafan, namun masing-masing terus melelapkan mata.

Kadang, sebagai ayah saya banyak kalah dari menang dengan perasaan ini. Apalagi bila anak perempuan semakin membesar, lagi lah saya buntu mahu menjadi kesayangannya yang macamana.

Ya. Anak perempuan semuanya rapat dengan saya terutama anak sulung ni. Apa saja yang ada padanya, adalah salinan penuh dari ayahnya.

Buruk dia, itulah saya. Baik dia, itu jugalah yang dia dapat dari saya.

Akhirnya, saya faham sebagai ayah, sayalah yang perlu mengorbankan perasaan.

Saya lah yang kena turunkan ego meletakkan segala kesalahannya di tepian. Saya lah yang perlu menunjuk kasih untuk dirinya rasa disayang.

Akhirnya, dalam gaduh, anak perempuan tahu bahawa sekalipun teruk dimarahi, tidak ada lelaki yang mampu menyayangi dan memberi seperti ayahnya ini.

Ayahnya garang, tapi diwaktu gelisah ayahnya adalah tempat penenang. Ayahnya tegas, namun dikasih ayahnya ada cinta yang amat luas.

Anak perempuan, adalah bayangan kasih dan cinta yang tak pernah bertepi buat siapapun yang bergelar abah, papa, baba, ayah dan Abi. Kesayangan ayah, kamu semua anak-anak perempuan.

Anak sulung, ifa dia tak pandai nak bercakap dan meminta maaf dengan saya. Begitu juga saya. Masih belajar bagaimana nak bercakap dengannya.

SURAT DARIPADA  ANAK

Surat dibawah, cukup membuatkan saya sebak.

“Kalau ayah saya dah pergi, saya tak nak ayah lain sebab takkan sama macam ayah saya sekarang”

Wallahi. Gugur airmata dan ego sebagai lelaki.

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Ini Kesannya Gajet Pada Kanak-Kanak. Tujuh Impak Yang Ibu Bapa Kena Alert!

Isu bahaya gajet kepada kanak-kanak sering dperkatakan dan diberi pendedahan kepada golongan ibu bapa. Namun ada segelintir masih belum bertindak sewajarnya.
Nak tahu lanjut, ikuti kupasan Pakar Pendidikan Awal Kanak-Kanak, Dr. Bustam Kamri bagi membincangkan permasalahan ini.

“Ibu, hendak main telefon,” anak kecil berusia 3 tahun merengek dalam kereta semasa ibunya memandu. Ibunya tidak melayan permintaan anaknya. “Ibu, telafon,” kali ini nada suara anaknya lebih tinggi mendesak ibunya. Tanpa berfikir panjang terus memberikan telefon pintar kepada anaknya. Terasa lapang kerana anaknya tidak mengganggu ketika memandu di jalanraya yang sibuk. Selesai masalah dari gangguan anaknya yang begitu asyik menumpukan skren telefon pintar.
Situasi anak-anak kecil menggunakan telefon pintar dan skrin tablet menjadi kebiasaan sama ada di rumah, di pusat membeli belah dan di mana sahaja. Pada masa kini gajet seperti telefon pintar dan skrin tablet adalah gajet yang terbaik untuk membuat kanak-kanak sibuk dan duduk diam. Terutama pada ibu bapa yang sibuk untuk memberi tumpuan kepada kerja-kerja lebih mendesak daripada memberi tumpuan pada anak-anak mereka.

Malahan gajet ini juga boleh menjadi alat sogokan yang terbaik. ibu bapa boleh menggunakannya untuk jadikan anaknya menjadi berkelakuan baik dan duduk diam dalam kenderaan. Anak-anak kecil tidak mengganggu ibu yang sedang membuat kerja mengemas rumah. Semasa di pasaraya akan kelihatan kanak-kanak sibuk menumpukan perhatian pada telefon pintar tanpa mengganggu ibu bapa yang sibuk membeli belah.

Sesetengah pakar keibubapaan mengganggap menggunakan skrin tablet sebagai sogokan atau daya tarikan seperti pertukaran barang dagangan. Anak-anak tidak mengganggu jika diberikan gajet dan ibu bapa dapat menyelesaikan masalah anaknya dari daripada diganggu.
Pakar keibubapaan dan ahli psikologi bimbang tentang kesan iPad, iPhone, Android dan gajet lain menggunakan skren sentuh pada kanak-kanak bawah 3 tahun. Apabila permainan video diperkenalkan pakar-pakar bimbang akan menjadikan kanak-kanak ganas. Sebelumnya TV juga pernah dipersalahkan kerana memberi kesan penglihatan kepada kanak-kanak.
Oleh kerana telefon pintar dan tablet masih baru, penyelidikan perubatan belum mendapat data-data untuk menjelaskan dan menjadikan pegangan dalam isu ini. Walau bagaimana pun kajian sains sosial dan psikologi kanak-kanak telah menjalankan kajian terhadap kesan penggunaan telefon pintar dan skrin tablet.

7 kesan buruk kepada kanak-kanak
Tanpa disedari terdapat kesan buruk kepada kanak-kanak yang menggunakan telefon pintar dan skrin tablet belebihan. Kesannya buruk ini berdasarkan penyelidikan awal dan pandangan para pendidikan kanak-kanak.

INI KESANNYA

1.Halang perkembangan otak
Pasa awal tahun kelahiran, otak kanak-kanak berkembang secara berterusan. Cara yang terbaik kanak-kanak kecil belajar dengan berinteraksi dengan orang bukan melalui skren. Sewaktu menggunakan skrin kepala kanak-kanak tunduk dan tidak langsung ada perhubungan dan kontek mata dengan orang lain. Keadaan ini akan membahayakan otak yang sedang berkembang.

2. Tiada interaksi
Jika terlalu asyik menggunakan skrin akan menghalang kanak-kanak berusia 2 tahun atau 3 tahun berinteraksi dengan ibu bapa, adik beradik dan kanak-kanak lain. Secara tidak langsung menghalang perkembangan bahasa, sosial dan emosi. Hal ini juga memberi kesan kepada kanak-kanak terhadap perkembangan pandangan, empati, cara mengenali diri dan perhubungan sosial.

3.Tidak aktif dengan aktiviti fizikal
Manakala kanak-kanak tatih sepatutnya perlu aktif fizikalnya dan kanak-kanak ini juga perlu meneroka persekitarannya. Sebaliknya kesan penggunaan gajet telefon pintar dan skrin tablet kanak-kanak berubah duduk diam asyik dengan gajet dan mendapatkan hampir semua ransangan daripada skrin. Kesannya pergerakan fizikal kanak-kanak tidak digunakan sepenuhnya dan mengganggu perkembangan motor kanak-kanak.

4. Ganggu perkembangan anggota badan
Ransangan daripada skrin ini tidak membina perkembangan anggota tubuh menerusi permainan yang menggunakan fizikal. Oleh sebab itu American Academy of Pediatric (AAP) tidak menyarankan penggunaan skren pada kanak-kanak di bawah umur 2 tahun.

5. Jejas perkembangan pembelajaran
Penggunaan yang kerap boleh menggangu perkembangan pembelajaran kanak-kanak. Malah terdapat kajian menyatakan bayi dan kanak-kanak tatih lebih baik pembelajarannya menggunakan alatan yang diboleh sentuh dan pegang berbanding dengan melihat atas skrin. Konsep penerokaan tiga dimensi adalah lebih baik daripada dua dimensi untuk menggalakkan perkembangan kognitif.

6. Kefahaman terjejas
Kajian juga menunjukkan kanak-kanak berumur 3 hingga 5 tahun di mana ibu bapanya membacakan buku kepada kanak-kanak peringkat umur ini dengan menggunakan buku eletronik mendapat skor rendah dalam kefahaman membaca berbanding ibu bapa yang menggunakan buku sebenar. Sebahagian besar sebab buku eletronik di skrin didapati gangguan bunyi loceng dan bunyi-bunyi lain daripada buku dalam peranti. Kanak-kanak dan ibu bapa terganggu daripada kesan bunyi yang dikeluarkan daripada memberi tumpuan sepenuhnya pada buku. Kajian lain menunjukkan kanak-kanak 2 tahun lebih cepat belajar perkataan menerusi interaktif berbanding cara pasif di skrin.

7. Kurang selera makan
Para doktor juga turut merasa bimbang jika terlalu terdedah dengan skrin boleh memberi kesan pada masa penumpuan dan kawalan selera makan. Keadaan ini terjadi ekoran terlalu lama pengunaan gajet.
Apa yang pasti, boleh dikatakan telefon pintar dan tablet telah mengambilalih semua aktiviti. Kanak-kanak yang sudah besar sepatutnya menggunakan masa yang lebih dengan aktiviti luar, membaca, menggunakan masa untuk hobi atau menggunakan imaginasi dengan permainan bebas.

Semoga bermanfaat.


“Alhamdulillah, Syukur Kurniaan Cahaya Mata Di Bulan Mulia.” TMJ & Isteri Timang Anak Keempat. Dah Dua Pasang Dah. Tahniah!

Tunku Mahkota Johor (TMJ) Tunku Ismail Ibni Sultan Ibrahim dan isterinya, Che’ Puan Khaleeda Bustamam, menyambut kelahiran anak keempat mereka baru-baru ini.

Berita baik tersebut dimuat naik menerusi lama twitter pasangan DiRaja ini beserta sekeping gambar sekeluarga.

Alhamdulillah. Bersyukur saya ke hadrat Allah SWT atas kurniaan cahaya mata di bulan mulia yang penuh keberkatan ini.

Dalam pada itu, laman Facebook Sultan Johor, Sultan Ibrahim Iskandar turut memuat naik berita yang mana baginda telah perkenan menamakan cucu perempuannya sebagai Tunku Zahrah Zarith Aziyah Tunku Ismail.

Puteri serta waris Tunku Mahkota Johor yang keempat ini dimaklumkan telah diputerakan di Hospital Sultanah Aminah (HSA) di sini, pada 21 April 2021(Rabu).

TMJ dan Che’ Puan Khaleeda, berkahwin di Istana Bukit Serene pada 24 Oktober 2014.


Sidai Baju Buruk, Tak Sangka Reaksi Kakak Bikin Berdekah!

Orang kata, barang lama tu mempunyai sentimental value. Makin lama makin kita sayang. Begitu juga dengan baju lama, nak buang sayang, pakai pun selesa.

Malah ada mak-mak suka pakai baju lama aka baju yang kelihatan lusuh atau buruk dibuat tidur malam. Biarpun nampak begitu, ia membuatkan tidur lena di malam hari.

Jangan tak percaya, ramai mak-mak suka berbuat begitu. Kain jika dah lama pakai memang sedap dan lembut.

Sebuah perkongsian seorang wanita yang berkongsi tabiat suka memakai pakaian lama. Katanya selesa di pakai terutama waktu malam.

Malah, katanya kejadian lucu berlaku apabila kakaknya melihat bajunya di sidai di ampaian sebagai kain buruk!

Menghargai baju kesayangannya itu, wanita itu berkongsi kejadian lucu itu di media sosial.

Malah perkongsiannya mendapat komen yang bersetuju bahawa baju buruk itu yang paling sedap apabila di pakai, selesa dan lembut.

Jom ikuti perkongsian nya.

BAJU BURUK TETAP BEST!

Haritu kakak aku tdo umah aku.

Sambil sidai baju aku berborak dengan die.

Pastu die tanya “kenapa ko campur kain buruk dengan baju elok?”

Aku macam terpinga-terpinga.

Die ingat baju aku pakai malam ni kain buruk gaiss

Baju macam kain buruk ni la sedap pakai malam weiii

Apa lagi berdekah la kami ketawa bersama-sama.


Nak Pergi Beli Mainan, Budak 6 Tahun Drive Kereta Dengan Adik Hingga Kemalangan!

Seakan sukar untuk mempercayai malah cukup mengejutkan kita sebagai ibu ayah bila tular di aplikasi TikTok pada lewat malam semalam yang menunjukkan kanak-kanak berusia enam tahun bersama adiknya berumur tiga tahun memandu kereta di Langkawi.

Memetik berita yang dikongsikan di Harian Metro, kanak-kanak terbabit dikatakan memandu sejauh 2.5 kilometer (km) dari rumahnya bersama adiknya yang berusia tiga tahun untuk ke kedai bagi membeli mainan.

Ketua Polis Daerah Langkawi Asisten Komisioner Shariman Ashari mengesahkan kejadian dalam video tular itu berlaku di Jalan Bukit Tangga, Simpang Kenyum, berhampiran Kampung Titi Chanwang, jam 11.15 malam.

BACA ARTIKEL MENARIK INI JUGA

Beliau berkata, dalam kejadian itu, kereta terbabit dilaporkan dipandu seorang kanak-kanak lelaki berusia enam tahun, manakala adiknya juga kanak-kanak lelaki berusia tiga tahun menjadi penumpang.

“Kemalangan dipercayai berlaku apabila kereta dari arah Kampung Ulu Melaka menghala ke Kampung Nyiur Chabang, terbabas dan melanggar tiang lampu berhampiran Kampung Titi Chanwang.

“Susulan itu, pemandu kereta luka di dahi, manakala penumpang tidak cedera,” katanya dalam kenyataan di sini, hari ini.

Shariman berkata, kereta terbabit dipercayai dipandu kanak-kanak terbabit dari kediaman mereka di Kampung Padang Mengkuang, Mukim Ulu Melaka, sejauh 2.5 km tanpa pengetahuan ibu bapa.

“Kes disiasat bawah Seksyen 43 Akta Pengangkutan Jalan 1987 dan Seksyen 31(1) (a) Akta Kanak-Kanak 2001,” katanya.


Bila Ahli Keluarga Terkena Cakaran Kucing, Begini Dr Ni Ajarkan Tindakan Pantas Kena Buat!

Memanjakan dan membelai kucing kesayangan memang seronok dan menghiburkan.

Apatah lagi jika dapat bermain dengan anak kucing yang aktif. Gelagatnya berlari, melompat dan memanjat, memang menggembirakan hati kita. Senang cakap, kucing ini memang boleh buat ‘kawan’ lah. Bahkan bercakap dengan kucing pun satu perkara lumrah bagi pecinta haiwan berbulu yang comel ini.

Jadi tidak hairanlah, ramai antara keluarga memelihara kucing sebagai binatang peliharaan di rumah.

Pun begitu, tindakan kucing ini juga kadang-kadang di luar jangkaan. Siapa sangka kemalangan juga boleh berlaku akibat tindakan kucing. Umpamanya berkenaan kisah adik Amsyar yang viral dicakar kucing.

Semahunya, kita tidak ingin kejadian seperti itu terjadi di dalam rumah kita. Namun andai perkara ini terjadi juga, apa perlu kita buat?

Ragu-ragu tentang itu, jom kita baca perkongsian ilmu dari Dr Ahamd Luqman Bukhari ini.

Sedih la pulak bila terbaca kisah adik Amsyar yang viral baru-baru ni sebab kena terkam dengan kucing kat rumah sendiri.

Sampaikan mak dia beritahu kelopak mata adik Amsyar terbelah dan banyak kesan luka kat kepala, mulut dan dada akibat terkena cakaran waktu tu.

Mudah-mudahan adik Amsyar cepat lah sembuh ye.

Mana yang ada bela kucing kat rumah tu tolong tengokkan anak kita jugak masa dia duk bergurau dengan haiwan tu.

Memang la biasa kalau ada yang tercalar sikit-sikit terkena cakaran kucing walaupun jarang ada yang sampai tercedera teruk macam adik Amsyar.

Sentiasa Beringat

Cuma kena beringat jugak sebab kucing ni selalunya jadi pembawa sejenis bakteria yang namanya Bartonella Henselae. Kalau ikutkan kajian, hampir 40% kucing pernah dijangkiti bakteria Bartonella ni.

Bukan apa, anak kita tu imuniti tak berapa kuat lagi.

Jadi kalau nampak kat badan si kecil tu kesan terkena cakaran dan luka, janganlah biarkan kucing duk jilat luka tu sebab air liur kucing kalau dah tercemar dengan bakteria tadi, takut-takut nanti termasuk kat badan anak kita sampai buatkan dia terkena penyakit Cat Scratch Fever.

Nanti mulalah luka tu akan jadi makin sakit, kemerahan dan membengkak. Kadang tu siap bernanah lagi. Kalenjar kat keliling kawasan luka tu pun membengkak sama.

Ada jugak kes yang sampai demam menggigil-gigil. Selera makan hilang, badan rasa lemah dan sakit kepala.

Tapi paling menakutkan kalau berlaku jangkitan yang serius sebab jangkitan tu boleh merebak ke mata, otak dan jantung anak kita.

Sebab tu saya nak pesan:

Penting sangat kalau kat badan anak kita tu ada sebarang luka, tolong elakkan dari dijilat kucing.

Kalau terkena cakaran kucing pulak, pastikan cuci segera luka tu gunakan air dan sabun.

Sekiranya luka tadi tu nampak melarat, cepat-cepatlah bawa anak kita ke klinik atau hospital untuk dapatkan rawatan.

Saya tulis posting ni sebab nak kita semua berhati-hati je. Bukan nak suruh buang atau buat zalim pulak kat kucing peliharaan kita tu.

Ingat ye, Nabi ada ceritakan dalam satu hadis yang ada seorang perempuan ni dia kena azab dan dicampakkan masuk ke dalam neraka semata-mata disebabkan dia kurung seekor kucing sampai haiwan malang tu mati kelaparan.

Nanti tolong saya #kongsikan info penting ni kat mak ayah yang lain jugak. Memang seronok bergurau dengan kucing ni tapi kita jugak kena tahu nak buat apa kalau anak kita terkena cakaran kucing ni.


Wanita Kaum Lemah Tapi Boleh Uruskan Rumahtangga Dan Cari Rezeki Serentak. Deep Perkongsian Lelaki Ini

Al-Quran juga secara khusus telah memberikan penekanan yang luas berkaitan urusan wanita. Allah S.W.T telah membuktikan bahawa kaum wanita bukanlah kaum untuk ditindas, dengan menamakan satu surah dalam Al-Quran dengan nama al-Nisa’ yang bermaksud surah wanita. Kandungan surah ini adalah memberi penekanan tentang kepentingan wanita serta pengurusan yang berkaitan dengan wanita seperti nikah kahwin dan penceraian. Selain itu, dinyatakan juga persoalan hak persamaan antara lelaki dan wanita. Allah S.W.T telah berfirman :

“Dan janganlah kamu terlalu mengharapkan (ingin mendapat) limpah kurnia yang Allah telah berikan kepada sebahagian dari kamu (untuk menjadikan mereka) melebihi sebahagian yang lain (tentang harta benda, ilmu pengetahuan atau pangkat kebesaran).(kerana telah tetap) orang-orang lelaki ada bahagian dari apa yang mereka usahakan,dan orang-orang perempuan pula ada bahagian dari apa yang mereka usahakan;(maka berusahalah kamu) dan pohonkanlah kepada Allah akan limpah kurniaNya.Sesungguhnya Allah sentiasa mengetahui akan tiap-tiap sesuatu”.

(Surah an-Nisa’ : 32)

Ikuti perkongsiannya.

Wanita adalah kaum yg lemah! Jika benar wanita itu kaum yg lemah, maka tiadalah wanita yg bekerja, yg berniaga utk membantu meringankan beban suaminya…

Jika benar wanita itu kaum yg lemah, maka tiadalah wanita yg boleh melahirkan, membesarkan dan mendidik 10 org anak seorang diri…

Jika benar wanita itu kaum yg lemah, maka tiadalah wanita yg mampu meneruskan hidup setelah ditinggalkan oleh kaum lelaki…

Frasa wanita adalah kaum yg lemah itu semakin hari semakin disangkal oleh kaum wanita itu sendiri.

Wanita zaman sekarang ini sanggup buat apa saja utk keluarga demi kelangsungan hidup bersama…jika suaminya memerlukan dia utk bekerja, utk berniaga, utk buat apa saja yg boleh meringankan beban suaminya dan memperbaiki taraf kehidupan mereka, maka dia akan turuti…

Dia akan buat.

Biarpun dia penat, biarpun dia tak kuat…dia lebih sanggup bersusah payah, berpenat lelah, membanting tulang demi sesuap nasi utk keluarga kecilnya…

Jika kita masih memikirkan bahawa wanita kaum yg lemah, maka fikirlah sekali lagi…

Nota kaki : Mari sama-sama kita doakan sis yg didlm gambar ini dimurahkan rezeki, dipermudahkan urusan dan diberikan kekuatan serta kesihatan yg baik utk terus mencari rezeki…Hati2 bwk motor tu dan besarkanlah anak itu semampunya..


Kes Covid-19 Semakin Meningkat, Sesi Persekolahan Jadi Tanda Tanya Ibu Bapa.

Menurut laporan berita hari ini, Pelaksanaan Perintah Kawalan Pergerakan Bersyarat (PKPB) di Kuala Lumpur, Selangor dan Sabah serta beberapa lokaliti di negeri-negeri lain dilanjutkan sehingga 14 Jan 2021.

Menteri Kanan (Kluster Keselamatan) Datuk Seri Ismail Sabri Yaakob berkata keputusan dibuat selepas mendapat nasihat dan penilaian risiko daripada Kementerian Kesihatan Malaysia (KKM) berdasarkan trend dan peningkatan kes positif COVID-19 di kesemua kawasan berkenaan selain kewujudan kluster baharu di Kuala Lumpur.

Pelaksanaan PKPB di tiga negeri berkenaan dan beberapa lokaliti di negeri-negeri lain sebelum ini dijadualkan tamat pada 31 Dis.

Dalam pada itu, pengumumkan ini telah mendapat pelbagai reaksi kebimbangan daripada pihak termasuk ibu bapa yang melahirkan kerisauan mengenai sesi persekolahan yang bakal bermula pada 21 Januari 2021.

Ada yang melahirkan pertanyaan adakah wajar melakukan persiapan persekolahan memadangkan kes semakin meningkat. Dengan ini, para ibu bapa berharap pihak Kementerian Pendidikan Malaysia dapat memberikan penjelasan mengenai situasi yang tidak menentu kini.

Begitu juga dengan pandangan seorang guru ini yang berpendapat pihak KPM membuat pengumumkan lebih awal agar memudahkan ibu bapa membuat persiapan persekolahan dengan sempurna.

Saya bukan nak memandai-mandai, cumanya saya sangat berharap agar pihak KPM dapat mengumumkan lebih awal sama ada sesi persekolahan bagi sesi 2021 akan dibuka seperti yang telah ditetapkan atau terdapatnya penangguhan tarikh.

Pengumuman awal ini pasti akan melegakan ramai pihak terutamanya buat rakan-rakan guru yang bertugas di borneo. Saya dimaklumkan ada antara mereka yang perlu pulang 2 minggu lebih awal kerana kerana perlu berkuarantin selama 14 hari.

Disamping itu, pengumuman awal ini juga pasti sangat membantu para ibu bapa untuk merancang dalam pengurusan anak-anak mereka yang bersekolah.

Melihat kepada statistik kes yang tidak berkurang ini pasti menimbulkan pertanyaan dalam kalangan ibu bapa dan guru-guru sama ada sesi persekolahan akan dibuka mengikut jadual yang telah ditetapkan ataupun tidak.
Sekian.

SIAP SEDIA PERSEKOLAHAN ANAK

Antara komen ibu bapa yang mengharapkan pihak KPM membuat pengumumkan lebih awal bagi pengesahan sesi dipersekolahan di teruskan atau sebaliknya.

Setuju..kami tak buat apa2 persiapan lagi…tunggu kut ada perubahan. Kang tak muat baju anak..hu hu

Saya setuju, harap juga bagi keputusan yang betul-betul sahih, taknak sekejap uturn ke lain. Penat…

Btl cikgu… Kami sbg ibu bapa pon tertanya – tanya. Bukan ape mudah utk membuat persediaan persekolahan anak2. Klu ikut kan kes yg tinggi…agknya kemungkinan sek secara pdpr… Apepun kite tetap tggu…

betul tu cikgu…saya setuju..kalau bagitau awal sekurang²nya dipermudahkan segala urusan buat semua….baik guru²…ibu bapa dan pelajar²….sebagai parents kita kena terima pada masa hadapan pembelajaran pdpc dirumah menjadi tanggungjawab parents sepenuhnya selain guru.


Jadikan Kipas Angin Sebagai Makmum, PU Syed Beri Teguran – “…Haram Perbuatannya, Dosa Besar”

Zaman maju kini rtak dinafikan pelbagai jenis content dikongsikan di laman sosial masing-masing. Tak kira sama ada yang beri manfaat atau sebaliknya.

Baru-baru ini tular para anak muda dan remaja yang menunaikan solat dengam menjadikan kipas angin sebagai makmum.

Video-video tersebut memaparkan individu bujang yang berlakon seperti sedang menunaikan solat bersama pasangan mereka. Kononnya, trend ini dibuat kerana ingin merasai bagaimana solat bersama pasangan seperti suami isteri.

Menurut Pencetus Ummah (PU) Syed atau Syed Mohd Bakri Syed Ishak perkara tersebut merupakan satu perbuatan yang mempersendakan agama dan merupakan DOSA BESAR!

“Perbuatan mengejek agama ini haram perbuatannya dosa besar. Apatah lagi kalau dibuat dalam keadaan sedar bukan mabuk ketum maka perbuatan tersebut dilarang oleh agama. Kalau boleh kepada pihak jabatan agama, kalau perbuatan ini dilakukan di Malaysia boleh diambil tindakan kepada mereka,” katanya.

Sementara itu, menurut pendakwah terkenal iaitu Ustaz Azhar ldrus berkata individu yang berlakon solat adalah HARAM kerana mereka seakan mempermainkan Islam yang mana berdosa besar seseorang itu jika mempersendakan agama.

Nabi Muhammad S.A.W bersabda: “Celakalah orang yang berbicara kemudian dia berdusta agar suatu kaum tertawa kerananya. Kecelakaan untuknya,” – (HADIS RIWAYAT ABU DAWUD)

“Berlakon solat adalah haram. Jika tunjuk cara sujud dengan budak-budak dibolehkan. Benda itu beza. Berlakon lain, dia berpura-pura sembahyang. Dia tidak tahiyat. Haram kerana bermain-main.

“Ada juga yang ambil gambar ketika sembahyang, menurut ulama perkara itu dibolehkan. Kalau ajar orang dibolehkan seperti seorang suami menegur isterinya ketika solat, perkara itu dibolehkan atas tujuan pembelajaran” kata Azhar menerusi sebuah klip video ceramah TikToknya.

Malah mereka berpendapat content sebegitu agak melampau selain akui tidak sangka ada segelintir umat Islam sanggup mempersendakan agama demi populariti semata-mata. Moga jadi peringatan kepada semua.


Baru 3 Tahun Tapi Miliki Bentuk Badan Sado. Cukup Luar Biasa & Videonya Viral Hingga 25 Juta Tontonan!

Tular baru-baru ini mengenai seorang kanak-kanak lelaki berumur 3 tahun yang mempunyai bentuk badan yang luar biasa.

Meskipun masih kecil, namun sudah berotot dan terlihat ‘sado’ menyerupai orang dewasa yang saban hari ke gim untuk membina otot agar tampil tegap.

Apabila Nadril Fadhli memuat naik video di aplikasi tiktok, ternyata telah mencuri perhatian warganet hingga lebih 25 juta tontonan di seluruh dunia.

Rata-rata netizen meninggalkan komen teruja dan tertanya-tanya apakah faktor yang boleh menyebabkan anak tersebut memiliki tubuh sado seawal usia 3 tahun.

Bahkan tidak kurang juga ada yang berseloroh membayangkan mungkin ibunya ada membuat senaman angkat berat semasa mengandungkan kanak-kanak tersebut.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


“Fatima’s First Day Of Shoot.” Makin Comel Dan ‘Montok’, Warganet ‘Geram’!

Sejak pasangan selebriti popular yang cukup disenangi iaitu Fattah Amin dan Fazura mendedahkan anak suluing mereka pada 1 Januari 2021 lalu bersaman hari Jumaat, ramai pengikut pasangan ini teruja mengikut perkembangan puteri sulung mereka.

Nur Fatima Aisya pada 2 Oktober tahun lepas kini telah berusia 6 bulan kini semakin agresif melakukan penerokaan disekelilingnya.

Terbaru, Nur Fazura memuat naik gelagat Fatima yang kelihatan ceria untuk sesi fotografi buat pertama kalinya.

Fatima’s first day of shoot.

Dalam pada itu, peminat rata-rata teruja melihat aksi Fatima yang ceria. Antaranya.

“Alololo baby fatima dah start shooting laaaaaa.

“Dulu mommy shoot dkt sni ms fatima dlm perut. now fatima dah keluar. fatima pulak shoot dgn mommy dkt sni. heeeee❤❤❤😍😍. x sbr nk tgk.

“Happy dapat keluar.

“Montok sungguh kaki dia

“Mcm tetau dia nk shoot..adoii comel sungguh la.


“Sebelah Kanan Tiada, Sebelah Kiri Pula Bengkak.” Anak Hidap Penyakit Buah Pinggang Kronik, Isteri Shahrol Shiro Mohon Titip Doa!

Baru berusia 8 bulan, anak pelawak Sharol Shiro dikatakan mengalami masalah buah pinggang kronik. Berita tersebut dimuat naik isterinya, Nor Farhanah Syamimi atau mesra dengan panggilan Anna menerusi laman instagramnya.

Menurut Anna, buah pinggang anak lelakinya, Ismail Rifqi dikatakan rosak dan membengkak.

Hasil pemeriksaan, buah pinggang sebelah kanan tiada manakala sebalah kiri membengkak. Malah, Ismail juga memerlukan rawatan secepat mungkin memandangkan situasi yang dialaminya itu.

Assalammualaikum. Anna mohon jasa baik dari kalian untuk mendoakan kesihatan anak Anna. Doakan semoga Ismail cepat sihat dan dipermudahkan segala urusan kami. Mana tahu atas sebab doa kalian ALLAH angkat dan makbulkan doa kalian untuk anak Anna.

Doc dapati buah pinggang Ismail belah kanan tiada. Manakala buah pinggang Ismail sebelah kiri bengkak. Ismail kene dapatkan rawatan secepat mungkin memandangkan Ismail hanya ada satu buah pinggang dan buah pinggang yang ada pun bengkak.

Anna turut memberitahu, situasi kesihatan Ismail yang sering demam dan air kencing yang tidak normal menyebabkan mereka membawanya ke hospital untuk membuat pemeriksaan lanjut.

“Dia selalu demam onn off, walaupun tengok fizikal nampak sihat tetapi sebagai ibu, naluri saya merasakan ada yang tak kena. jadi, kami bawa Ismail bertemu pakar dan membuat pemeriksaan lanjut.

“Sekarang Ismail dimasukkan ke hospital di Johor dan sedang menerima rawatan antibiotik,” ujar Anna yang ditemubual oleh Mstar.

Dalam pada itu, Anna turut memohon orang ramai menitipkan doa buat anak kecilnya itu supaya cepat sembuh

Anna mohon atas jasa baik kalian, doakan lah untuk anak Anna. Selitkan nama anak Anna dalam setiap solat dan doa kalian. Semoga ALLAH balas semua jasa baik kalian.

Doakan Anna kuat. Luluh hati Anna bila tengok Ismail sakit. Sayu bila pandang muka Ismail. ALLAH. Ya ALLAH😭😭.


Ambil Peduli 10 Cara Kawal Anak Dari Bahaya Internet.

Dunia dalam talian adalah sebahagian daripada kehidupan harian bagi kebanyakan kanak-kanak dan orang muda. Ia adalah taman permainan maya yang besar di mana mereka boleh bermain, belajar dan bersosial.

Internet sangat mudah diakses oleh sesiapa sahaja yang mempunyai komputer, telefon mudah alih dan peranti elektronik, termasuk anak-anak kita. Berdasarkan ‘Household Use of The Internet Survey 2011’ yang dijalankan oleh Suruhanjaya Komunikasi dan Multimedia Malaysia (SKMM), 88.3% responden mengakses internet daripada rumah.

Oleh yang demikian, adalah penting untuk memberi pendedahan awal kepada kanak-kanak tentang keselamatan internet apabila berhubung untuk menghantar maklumat peribadi, berbual dengan kawan-kawan mahupun bermain permainan maya.

Berikut adalah 10 tips untuk ibubapa mendidik anak-anak mereka mengenai keselamatan internet:

1. Galakkan anak-anak kita untuk berkongsi pengalaman Internet mereka dengan anda.Beri ruang kepada anak-anak untuk memberitahu anda apa-apa yang mereka rasa tidak selesa ketika mengunakan internet.

2. Jika anak-anak anda melawat bilik ‘chat’, menggunakan aplikasi mesej segera (IM), permainan dalam talian, atau aktiviti-aktiviti lain di Internet yang memerlukan nama log masuk untuk memperkenalkan diri mereka, bantulah mereka memilih nama itu dan pastikan mereka tidak mendedahkan apa-apa maklumat peribadi tentang diri mereka.

3. Menegaskan bahawa anak-anak anda tidak boleh memberikan sebarang maklumat peribadi dalam talian. Ini termasuk nombor telefon bimbit, maklumat ahli keluarga, alamat rumah, kampung halaman, nama sekolah, tempat permainan, dan apa-apa maklumat peribadi yang boleh dimanipulasi oleh orang yang tidak dikenali untuk mengesan mereka.Jangan biarkan mereka untuk menghantar gambar diri sendiri atau ahli keluarga.

4. Mendidik anak-anak bagaimana untuk menghormati orang lain di dalam talian. Pastikan mereka tahu etika dan peraturan tingkah laku yang baik tidak pernah berubah di dalam talian mahupun dalam kehidupan sebenar.Mengajar anak-anak bahawa perbezaan antara yang benar dengan yang salah adalah sama di Internet kerana ia adalah seperti kehidupan sebenar.

5. Menegaskan kepada anak-anak bahawa mereka perlu menghormati hak milik orang lain di dalam talian. Terangkan bahawa membuat salinan haram kerja muzik, permainan video dan perisian orang lain adalah sama seperti mencuri daripada kedai-kedai fizikal.

6. Beritahu anak-anak anda bahawa mereka tidak boleh bertemu rakan-rakan dalam talian secara peribadi. Jelaskan bahawa rakan-rakan dalam talian mungkin bukan seperti yang mereka fikirkan. Fahamkan bahawa di internet ramai orang tidak mendedahkan identiti sebenar mereka dan mungkin juga berpura-pura menjadi orang lain.

7. Mengajar anak-anak bahawa tidak semua yang mereka baca atau lihat dalam talian adalah benar. Galakkan mereka bertanya kepada anda sekiranya mereka tidak pasti.

8. Hadkan dan pantau aktiviti dalam talian anak-anak anda dengan memasang perisian pemantauan internetpada komputer yang mereka gunakan. Kawalan ibubapa boleh membantu anda menapis kandungan berbahaya, memantau tapak yang dilawati anak anda, dan mengetahui apa yang mereka lakukan di dalam talian.

9. Didik mereka untuk tidak sekali-kali memberi kata laluan kepada sesiapa sahaja walaupun rakan karib mereka. Jelaskan bahawa jika orang lain mempunyai kata laluan mereka, mereka boleh membuat penipuan menggunakan identiti anak-anak anda.

10. Ingatkan anak-anak anda supaya jangan sekali-kali terpedaya dengan tawaran hadiah atau menerima jemputan ke rumah anda.

Teknologi komunikasi mempunyai manafaat yang sangat besar kepada masyarakat. Adalah penting bagi ibubapa untuk mengiktiraf peranannya dalam kehidupan kanak-kanak. Mereka telah dilahirkan dalam zaman teknologi dan ia akan menjadi masa depan mereka. Mereka sangat mudah menyesuaikan diri dan mengunakannya dengan penuh yakin. Walau bagaimanapun, ini tidak bermakna mereka tahu bagaimana untuk menggunakannya dengan selamat .

Tugas ibu bapa adalah untuk menjaga mereka daripada bahaya sepanjang penerokaan maya mereka. Anda tidak perlu menjadi seorang pakar teknologi. Ilmu, pemantauan dan bimbingan adalah perlindungan terbaik bagi anak-anak. Manakala perjanjian pengunaan internet di rumah dan di luar rumah adalah wajar untuk memupuk disiplin dan mengelakkan ketagihan internet di kalangan kanak-kanak. Ibubapa juga berperanan penting untuk menonjolkan contohtauladan yang baik ketika melayari internet.


6 Cara Hilangkan Kesan Hangus Pada Periuk Kesayangan. Guna Air Bergas Paling Unik, Ibu-Ibu Patut Cuba!

Memasak satu kemestian lebih-lebih lagi ibu yang mempunyai anak. Namun, ada kalanya ativiti memasak boleh mengakibatkan periuk, belanga mahupun kuali jadi hitam legam akibat kesan hangus. Sayang periuk tu, silap-silap nanti kena buang pula, kan dah rugi.

Meskipun pelbagai cara telah digunakan, memang agak susah nak sental periuk jika sudah terlajak hangus.Namun, usah peningkan kepala, jom cuba  petua mudah ini, tanpa perlu gunakan produk yang mahal pun.

Selalunya ianya digunakan untuk membuat pelbagai jenis kek dan kuih muih. Tetapi kali ini gunakan baking soda untuk hilangkan kesan hangus pda periuk. Caranya, rendamkan periuk atau kuali yang sudah hangus berkerak tadi bersama dengan satu sudu serbuk penaik. Biarkan selama beberapa jam. Hasilnya kesan hangus tadi akan menjadi lembut dan lebih mudah untuk dibasuh dan disental.

Caranya, masukkan air dan satu cawan cuka ke dalam periuk atau kuali yang sudah hangus tadi, kemudian didihkan ia.Selepas itu padamkan api dan campurkan pula dengan dua sudu serbuk penaik atau soda bikarbonat. Sental sehingga kesemua kerak hangus tertanggal. Jika perlu tambahkan lagi soda bikarbonat . Cara ini amat sesuai untuk kesan hangus yang nipis atau kurang tebal seperti air menjadi kering didalam cerek dan sebagainya.

Caranya, perahkan beberapa biji limau nipis (ikut kesesuaian besar periuk dan kuali) kemudian campurkan dengan satu sudu garam. Biarkan selama satu jam. Akhir sekali sental dan cucilah seperti biasa.

Seboleh-bolehnya carilah buah tomato yang tidak terlalu masak, ini kerana  kandungan asidnya lebih tinggi. Caranya, lenyekkan beberapa biji buah tomato ke dalam periuk atau kuali yang hangus tadi. Biarkan selama semalaman sebelum anda teruskan kerja menyental dan mencuci.

Amat sesuai digunakan untuk jenis hangus yang diakibatkan oleh gula karamel. Caranya, rendamkan periuk atau kuali yang hangus tadi dengan minuman berkarbonat.Biarkan selama beberapa jam. Selepas itu anda bolehlah menguji sama ada kerak tersebut sudah tertanggal atau tidak dengan mencungkil kesan kerak tersebut menggunakan sudu besi. Jika tidak, biarkan selama semalaman.

Potong  sabun mandi menjadi kepada empat bahagian. Ambil satu bahagian sabun mandi tersebut dan rendamkan  ke dalam periuk atau kuali yang hangus sehingga kembang. Kemudian, sental periuk tadi dengan sabun tersebut, Kemudian teruskan pula menyental menggunakan berus dawai.

Selamat Mencuba! Semoga bermanfaat!


Kek Pisang Guna Blender Saja, Hidangan Minum Petang Buat Seisi Keluarga

Waktu petang adalah waktu yang sesuai untuk sesisi keluarga meluangkan masa selepas seharian melakukan kerja harian. Namun ada yang tak sempat memikirkan nak buat ‘kunyah-kunyah’ apa untuk waktu petang.

Selepas ini anda tak perlu pening kepala lagi nak masak apa untuk minum petang, sebab resepi yang nakal kita kongsi ini resepi yang simple dan cepat untuk hidangkan. iaitu Kek pisang gebu

Bahan dia pun cukup mudah untuk disedakan, bila disebut ‘kek’ saja mesti ada yang mengeluh awal-awal kerana dikhuatiri proses pembuatannya yang agak renyah dan perlu mengadun. tapi jangan risau.. kek pisang ni hanya dengan menggunakan mesin pengisar saja! ya.. hanya guna blender yang kita kisar bawang tuuu, mudah bukan?

BAHAN-BAHAN

4 biji telur (Boleh guna gred B)

1 cawan gula kastor

1 cawan minyak masak

1sk esen vanila

3 biji pisang berangan- dilecek

*1 1/2 cawan tepung gandum

*1sk serbuk penaik

*1sk soda bikarbonat

(Ayak bahan yg bertanda *)

CARA-CARA

Kisar telur, gula, minyak dan esen vanilla. kisarkan dalam 3 minit.

Tuang bahan yangg dikisar ke dalam mangkuk besar dan masukkan pisang yg dh dilecek. Gaul sebati dgn menggunakan spatula.

Masukkan tepung yang telah di ayak sedikit demi sedikit. Gaul rata.

Sapukan loyang dgn majerin.

Tuang adunan dan bakar selama 45-60 minit, suhu 170’c.

siap! dapat makan dengan teh tarik… memang syahduuu. layan dengan keluarga tercinta fuhhh memang seronok.

SELAMAT MENCUBA


Didik Anak Dengan Tenang, Usah Tengking. Ini Cara Lembutkan Hati Anak.

Tidak dinafikan mendidik anak bukan tugasa yang mudah. Lebih mencabar apabila anak-anak semakin membesar dan mempunyia pelbagai kerenah diluar dugaan. Memang anak ini anugerah yang amat bernilai yang perlu didik dengan sebaiknya. Namun ada segelintir ibu bapa kadang kala sukar mengawal emosi sehingga anak menjadi kemarahannya.

Kesannya, tanpa sedar akan membuatkan anak memberontak dan menujukkan rasa tidak puas hati.

Sudah pastinya setiap ibu bapa inginkan anak-anak yang mendengar kata. Selain membacakan ayat-ayat doa melembutkan hati anak, kita sebagai ibu bapa juga perlu muhasabah diri.

Mendidik anak dengan sabar, tanpa tengking atau memarahinya dengan suara yang kuat akan membuatkan sukar melembutkan hati anak.

Begitu dengan perkongsian ini. Menyediakan rahsia muda untuk melembutkan hati anak-anak.

1 Rahsia Lembutkan Hati Anak-Anak.

Dulu saya ingat lagi, masa saya kerap marah tengking cubit Rizqi, dia jadi sangat ‘kental’.

Tak makan dek saman orang kata.

Tapi sejak saya alhamdulillah dah berbulan-bulan takda dah marah tinggi suara dengan Rizqi sejak amalkan Good Rizqi ni.

Ada 1 perubahan yang paling luar biasa.

Biasanya, hari-hari setiap kali Rizqi buat kebaikan, saya dan isteri akan kerap cakap,

“Ummi Papa bangga dengan abang”

Sampai satu tahap, bila dia buat perangai tak baik yang agak melampau, kami hanya cakap dengan nada lembut je,

“Ummi Papa kecewa dengan abang”

Nak tau apa yang jadi?

Menangis meraung dia bila dengar tu.

Bersungguh dia minta maaf sambil nangis, hanya sebab serangkap ayat tu.

Sebab apa?

DIDIK ANAK DENGAN TENANG

Sebab bila kita kerap handle dia dengan tenang, dengan pujian, tiada marah tengking, apatah lagi cubit,

Even dengan ayat “kecewa” pun dah boleh sentuh hati dia.

KERAP MARAH, SUSAH NAK SENTUH HATI ANAK

Kalau masa kami kerap marah tengking cubit dia dulu, susah nak sentuh hati dia.

Yelah kan. Apa lah sangat kita cakap kecewa, sedangkan hari hari kita siap cubit lagi.

Hati anak jadi lagi keras.

JANGAN TENGKING MARAH

Jadi Tuan Puan, rahsia nak lembutkan hati anak ni simple je.

Kita kena biasakan didik dia dengan lembut, tenang, jauhkan dari tengking marah.

Anak tu ibarat span. Kita banyak siram air, lembablah ia basah.

Kalau hari-hari kita asyik perah, biar di tengah panas, maka keringlah dia mengeras.

Sungguh, ia mungkin tak mudah, tapi berbaloi. InsyaAllah.


Berkelah di Tengah-tengah Airport? – Kelakuan Keluarga ini Raih Perhatian Wargamaya!

Apabila tiba di lapangan terbang, semestinya kita perlu menunggu lama sebelum berlepas bukan? Sudah menjadi perkara biasa untuk sebuah keluarga atau individu untuk menyelesaikan urusan yang perlu termasuklah makan di restoran yang disediakan.

Pun begitu baru-baru ini  tular satu video di Tiktok berkenaan kelakuan sebuah keluarga yang meraih perhatian wargamaya.

Video tersebut dimuat naik oleh pengguna Tiktok dan memaparkan sebuah keluarga sedang menikmati perkelahan di terminal Lapangan Terbang Antarabangsa Kuala Lumpur (KLIA).

Ramai wargamaya persoalkan mengapa keluarga itu bukan sekadar makan makanan ringan malah siap membawa periuk nasi bersama lauk-pauk ke lapangan terbang tersebut.

Video tersebut mendapat pandangan dan reaksi yang berlainan, positif dan juga negatif.

“Makanan di lapangan terbang adalah mahal tetapi saya tidak akan menikmati masa saya duduk di atas lantai terminal itu. Saya lagi rela makan dari bekalan makanan saya dan duduk di kerusi yang disediakan kerana itu adalah perkara yang patut dilakukan” kata seorang wargamaya di Twitter.

“Rata-rata komen budak yang hidup environment yang selesa. Tak selesa bau makanan and etc. Hahahah. Its okay. Depa takkan faham. Selalu family besaq gini mesti ada elderly yang tak boleh jalan banyak. So susah nak gerak sana sini in the place yg besaq” komen positif dari seorang wargamaya di Twitter.

“Mereka datang bersedia dan dengan niat, berdasarkan bekas makanan yang besar dan tikar yang dibawa. Ia mungkin kelihatan lucu atau disokong oleh orang lain, tetapi ada masa dan tempat yang sesuai untuk melakukannya, ruang tunggu bukanlah tempat yang sesuai. Tidak kira bagaimana mereka mahu membenarkannya” luah seorang lagi wargamaya di Twitter.

Atas sebab apa pun, keluarga ini tidak mendapat sebarang amaran dari pihak KLIA sendiri dan pihak KLIA juga tidak memberi komen tentang hal ini.  Jadi, apakah pendapat para pembaca yang lain? Wajar atau tidak wajar untuk seseorang berkelah di ruangan menunggu terminal lapangan terbang?

Semoga artikel hari ini memberi manfaat dan berguna untuk semua.

Terima Kasih.


“Membesar Tak Semewah Kanak-Kanak Lain, Tapi Bahagia.”  Imbau Waktu Kecil, Wajah Anak Perempuan Dipuji  Copy Paste Fasha!

Setiap daripada kita pasti menyimpan momen indah dan manis ketika zaman kecil kan. Malah, gambar-gambar lama yang ada pasti meninggalkan memori yang sukar dilupakan. Demikian juga dengan pelakon cantik manis, Fasha Sandha.

Dalam satu perkongsian baru-baru ini, dia memuat naik sekeping gambar waktu kecil bersama kakaknya, Farra Sandha.

Dalam perkongsian tersebut, Fasha menyelitkan kehidupannya waktu kanak-kanak yang tidak semewah kawan-kawan yang lain.

Perjalanan kami membesar tidak semewah kanak2 lain, namun kami sangat bahagia.
Selamat hari lahir buat kakak sulung kesayanganku Farra Sandha (gambar belah kanan tu ) i belah kiri tu, sama2 comel kan.. 😇😊

Namun dia tetap bahagia dan bertuah kerana mempunyai kakak yang penyayang biarpun suka membulinya ketika kacil dahulu.

Kak,
Walaupun you Always bully me when i was small, i know you love me kak… Thank You for always showering Your Unconditional love on me sejak kita kecik lagi…

Perkongsian tersebut dibuat sempena hari kelahiran kakaknya yang ke 36 tahun.

Happy 39th kakak Ku, jom dear followers ku semua doakan agar kakakku diberikan kesihatan yang baik dan sukses dunia akhirat.
We love you kak.
Hope to see u and family soon.
Kakak kita takde IG sebab dia tak suka media sosial 😆
Kalau nak dm, boleh dm anak laki dia @dani_raiyan 💓💘
Happy birthday kakak
5th Feb

Namun apa yang mencuri perhatian adalah wajah comel Fasha waktu kecil. Rata-rata mengakui anak perempuannya Putri Raysha Jemaima memang copy paste wajah mommynya. Comel dan manis je kan!


Cuba 6 Langkah Mudah Cantikkan Tingkap Rumah. Ibu-Ibu Ajak Anak Bantu, Simple Tapi Menyeronokkan!

Bosan dengan gaya yang sama pada kediaman anda, apa kata berikan sedikit suntikan kelainan. Dapur misalnya tempat menyediakan hidangan untuk keluarga, pasti anda ingin suasana yang menarik sekali gus menyuntik semangat untuk memasak bukan?

Apa kata berikan sedikit sentuhan untuk tukar tingkap yang biasa menjadi luar biasa. Lebih menyeronokkan jika anda  meminta anak-anak membantu. Lakukan bersama di hujung minggu, pasti membuatkan anda dan anak-anak berseronok bekerjsama.

Jom  semak dan faham langkah yang telah dikongsi oleh Suhana Mat Rasu ini.

Bahan-bahan :

1.Mirror sticker (wallpaper untuk cermin) beli dari Mr Diy..1 roll saiz 90cmX2m.

Harga RM23.50..cukup segelung ni utk tingkap 2 panel

2.Air yang di campur sabun

3.Gunting dan pen marker

Cara-caranya:

1.Keluarkan cermin dari framenya. Cuci bersih.

2.Letak cermin atas gulungan mirror sticker. Ambil marker pen dan lukis ikut bentuk cermin. Kemudian potong miror sticker ikut panjang dan lebar yg telah ditandakan.

3.Basahkan cermin dengan air yang bercampur sabun.

4.Buka kepingan plastik dari mirror sticker yang telah dipotong. Plastik lapik ni sangat nipis, perlu teliti.

5.Tampal pada cermin. Ratakan gunakan kain untuk tolak mirror sticker dari tengah ke tepi di samping hilangkan gelembung udara jika ada. Pasang mirror sticker ni pada SALAH SATU bahagian cermin sahaja

6.Cermin yang telah siap dipasang mirror sticker letakkan kembali di tempat asal  (frame tingkap)

Sumber : Suhana Mat Rasu


Bakal Timang Cahaya Mata Perempuan, Jamal Abdillah Beri Peluang Peminat Pilih Nama Anak!

Terkenal sebagai Raja pop legenda, Datuk Jamal Abdillah, 63,  berkongsi bahawa dia memberi peluang kepada peminat untuk memilih nama sesuai buat anak keempatnya bersama isteri, Datin Zai Izzati Khiruddin, 27, yang dijangka lahir pada 23 Mac ini.

Menurut pelantun lagu ‘Azura’ itu, dia juga meminta peminat dan pengikutnya di media sosial untuk sama-sama mencadangkan nama sesuai untuk anggota baharu dalam keluarganya itu.

“Kalau peminat atau pengikut di laman sosial saya ada nama sesuai dengan maksud yang baik dan indah untuk bayi perempuan kami ini, boleh tinggalkan komen di laman Instagram saya dan isteri.

“Kami masih mencari nama yang sesuai lagi dan isteri pula hanya serahkan pada saya untuk memilihnya,” katanya.

Sebagai bapa, Jamal berkata, dia dan isterinya juga tidak sabar menantikan kelahiran bayi perempuan itu sekali gus melengkapkan lagi kebahagiaan rumah tangganya.

“Alhamdulillah, isteri saya, Zai dan bayi perempuan dalam kandungannya juga dalam keadaan sihat serta tiada masalah.

“Usia kandungan isteri juga sudah mencecah tujuh bulan. Setakat ini, semuanya baik-baik sahaja,” katanya kepada Harian Metro.

Ditanya sama ada merancang untuk menambah anak lagi selepas ini, Jamal memberitahu, dia dan isteri memutuskan anak keempat itu adalah yang terakhir.

“Saya berasa sudah cukup kami memiliki empat anak iaitu dua pasang anak lelaki dan perempuan.

“Kalau nak tambah anak lagi, saya perlu fikirkan kos untuk kami besarkan dan menyara mereka hingga masuk ke universiti.

“Justeru, fokus kami sekarang untuk membesarkan anak-anak yang masih kecil ini dan memberikan pendidikan terbaik buat mereka,” katanya.

Meninjau di ruangan komen perkongsiannya, rata-rata peminat mula mencadangkan nama kepada cahaya mata yang bakal dilahirkan nanti. Antara nama yang dicadangkan adalah Rabiah mengikut kepada salah satu lagu yang dinyanyikan oleh beliau.

Jamal mendirikan rumah tangga dengan Zai Izzati pada 1 April 2017. Hasil perkongsian hidup dengan Zai, Jamal memiliki tiga anak iaitu Nur Azura Yamani, 3; El Isaac Yamani atau Zack,2; dan Iskandar Rayyan Yamani yang dilahirkan pada 22 Februari tahun lalu.

Menerusi perkahwinan terdahulu, Jamal juga memiliki dua anak iaitu Osama Yamani, 20, dan Ahmad Zaki Yamani, 16.


Didik Anak Sulung Umpama Didik Seluruh Adik Beradiknya, Rugi Kalau Ibu Ayah Tak Serius Dalam Hal Ni!

Ruginya bila mak ayah tak tahu tentang sifat kepimpinan anak sulung ni. Anak sulung memang natural born leader. Cuma bergantung pada cara didikan, anak sulung kita tu boleh jadi akan membesar sebagai seorang Pemimpin (Leader) ataupun Bos (Boss).

Anak sulung yang bersifat Leader ni, dia selalunya
– suka memujuk
– suka menasihati
– suka melindungi
– suka bekerjasama
– suka mendengar terlebih dahulu

Anak sulung bersifat Boss pulak, dia ni lebih cenderung untuk
– suka memaksa
– suka memarahi
– suka menguasai
– suka pentingkan diri
– suka beri arahan

Sebab tu mak ayah tolong ambil masa sekejap untuk belajar ilmu didik anak sulung baik baik kerana mereka adalah ketua dan pemimpin kepada adik beradiknya yang lain.

Sebenarnya banyak lagi  potensi hebat yang ada pada diri anak sulung yang disenaraikan oleh Dr Ahmad Luqman Bukhari  dan menurut perkongsiannya adalah  bahaya jika kita sebagai ibu ayah mendidik anak sulung tanpa ilmu. Ini kerana walau anak sulung mempunyai banyak kelebihan namun mereka juga punya banyak dugaan dan kelemahan.

Menurut perkongsiannya lagi, kehebatan anak sulung antara lainnya secara semujadi dilahirkan sebagai ketua, biasanya bertanggungjawab, boleh diharap dan IQ lebih tinggi.

Pun begitu, perlu difahami bahawa anak sulung suka meniru cara ibu ayahnya sedang marah, cara percakapan, gaya kepimpinan bahkan perangai dan akhlak mereka juga banyak dipelajari daripada ‘meniru’ perangai ibu ayah mereka.

Oleh itu jika silap cara didikan daripada ibu ayah terhadap anak sulung ini, maka akan wujud pula masalah first bornd syndrome.

Atas sebab ini juga menjadi tanggungjawab kita  sebagai ibu ayah untuk mencari ilmu dan formula untuk didik anak sulung.  Ini penting  supaya anak sulung terdidik dengan baik dan sempurna, sekali gus menjadi ikutan untuk adik-adiknya.

Turut disenaraikan antara dugaan yang dihadapi menjadi anak sulung ini adalah mereka akan memikul harpaan mak dan ayah, selalu dibanding-bandingkan, sering terbeban untuk jadi sempurna setiap masa, kena tunjuk kuat setiap masa, akan jadi mentor dan coach adik beradik yang lain.


Nak Rezeki Mencurah-Curah, Cuba Curah Dulu Kasih Sayang Pada Anak Isteri. Barulah Rezeki Datang Melimpah

_________________________________________________________________

Kita berkira dengan anak, rezeki akan berkira dengan kita

Pernah tak kita terfikir? orang tua-tua cakap bila ada anak ni rezeki murah. Tapi lain jadi kat kita, anak dah ramai tapi rezeki masih sama macam masa belum ada anak.

Pengalaman sendiri.

Alhamdulillah selepas annur rania dilahirkan rezeki saya mudah je masuk. Kadang-kadang rezeki tak di sangka-sangka dapat. Dapat tawaran kerja di kampung halaman. Padahal tak pernah terfikir pun saya boleh dapat sebab ramai sangat calon yang temuduga.

Masa berhenti kerja lama gaji pada bulan tu di tahan sebab berhenti tak cukup notis. Susah jugak nak survive bulan tu dengan komitmen yang ada tapi alhamdulillah semua berjaya di harungi. Rezeki ada je untuk bayar semua.

Semua berubah bila saya leka.

Di tempat baru kerja bertambah banyak, kadang-kadang balik ke rumah jam 9-10 malam. Kurang luangkan masa dengan keluarga dan anak-anak. Sedikit demi sedikit wang gaji tak cukup.

Bila wang tak cukup mulalah berkira-kira dengan anak. Mainan rm5 pun tak belikan. Sanggup biarkan anak menangis berlinangan air mata. keluar beriadah jauh sekali.

Pada mulanya salahkan gaji yang sedikit jika banding dengan gaji dulu. Tapi sebenarnya semakin jauh kita mengabaikan anak semakin jauh rezeki akan bai bai kita.

Anak-anak adalah anugerah setiap insan bergelar ibu bapa. Mereka adalah amanah Allah kepada kita. Mereka adalah masa depan generasi kita.

Besar tanggungjawab kita untuk membesarkan mereka jadi seorang anak yang setia kepada negara dan agama.

Saya tidak manjakan anak cuma saya tidak pernah berkira dengan anak.

Ini 8 amalan saya menjemput rezeki melalui anak :

1. Kanak-kanak pantang nampak mainan. Sebulan sekali beri mereka reward mainan yang mereka nak. Selagi termampu berilah barang kesukaan mereka. Apalah sangat mainan rm5-rm10 asalkan mereka happy. Ingat jika mereka happy kita sebagai ibu bapa turut happy, sama jugak jika sebaliknya. Bila keluarga happy baru rezeki mudah nak datang.

2. Berikan mereka pelajaran yang terbaik. Jangan pilih taska sebab sehala laluan ke tempat kerja sahaja. Fikirkan jugak keperluan anak-anak untuk belajar. Banyak taska hanya buka televisyen sahaja masa belajar. Taska yang bagus ialah yang penuh dengan aktiviti yang membantu perkembangan otak anak-anak.

3. Luangkan masa bersama anak-anak at least seminggu sekali. 6 hari masing-masing sibuk dengan urusan berbeza, apa kata sehari seminggu buat something bersama. Contoh jalan di zoo atau bawak anak-anak ke learning center. Banyak pusat learning center di malaysia yang bagus untuk perkembangan mereka.

4. Sediakan keperluan yang terbaik untuk mereka. Jangan recycle sahaja. Apa perasaan si adik yang hanya recycle barangan abang dan kakak. Contoh belikan baju baru kesukaan mereka. Mesti perasaan sayang tu bertambah-tambah.

5. Banyak kaedah pembelajaran awal kanak-kanak yang membantu perkembangan otak kanak-kanak sudah ada. Laburlah sedikit untuk masa depan mereka. Tahu tak 90% otak kanak-kanak berkembang sewaktu umur 0-6 tahun? Semua bahagian kritikal otak berkembang masa ini.

6. Sentiasa prihatin dengan perubahan sikap anak-anak. Jangan sentiasa fikir mereka akan cari jalan sendiri sebaliknya bantu selagi mereka boleh di bantu. Percaya tak yang kanak-kanak 1-6 tahun pun boleh kena STRESS? Sekali mereka stress dan kita tidak bantu emosi mereka akan terbantut dan boleh jadi serius.

7. Jangan marah anak tanpa berfikir panjang. Bila nak marah tu paksa diri diam atau minum air dan wuduk. Lebih baik berdiam diri dari marah dan terkeluar kata-kata kesat. Masa ini anak-anak masih belajar dan mereka akan ikut cara anda walaupun masa marah. Jika baik yang mereka nampak maka baiklah mereka buat.

8. Setiap kanak-kanak ada perkembangan berbeza. Fahami dan cuba bantu mereka. Berikan keperluan yang diperlukan bukan yang kita mahukan. Berhenti dari membanding dengan kanak-kanak lain.

Alhamdulillah selepas saya praktis 8 amalan di atas rezeki mencurah-curah masuk. Satu persatu hutang dapat habis. Bisnes pun semakin berkembang sehingga mampu upah 5 orang staf.

Rezeki adalah ketetapan dan tidak wajar kita merasa ragu dengan rezeki yang diperlukan bagi membesarkan zuriat kita.

“Dan janganlah kamu membunuh anak-anak kamu kerana takutkan kepapaan. Kami-lah yang memberi rezeki kepada mereka dan kepada kamu. Sesungguhnya perbuatan membunuh mereka adalah satu kesalahan yang besar.” (Surah al-Isra’, ayat 31)

Nak rezeki mencurah-curah cuba curah dulu kasih sayang kat anak isteri. Barulah rezeki datang mencurah-curah.

Tak percaya? cuba mewahkan anak isteri, hari ini suprise mereka dengan hadiah yang mereka idam selama ni. Tengok apa hasilnya.

Jangan salahkan saya bila rezeki melimpah tak henti-henti.

P/s : Sebarkan jika beri manfaat pada anda supaya lebih ramai ibu bapa di luar sana dapat manfaat yang sama.

Follow dan Set See First Mohd Fhais supaya tak terlepas posting terbaru saya


Ibu Bapa Jangan Jerit Bila Anak Buat Nakal. Ia Akan Mengganggu Minda Mereka.

“Saya tidak tahu nak buat apa lagi”

“Anak saya ni nakal sangat, bila kita cakap dia buat tak tahu”

Keluh seorang ibu kepada saya semasa kami berjumpa di majlis rumah terbuka. Saya senyum sahaja, tidak tahu bagaimana untuk memulakan bicara.

Saya bukan pakar kanak-kanak, pengalaman masih sangat cetek. Namun saya percaya setiap anak yang dianugerahkan ada keistimewaan tersendiri. Ibu bapa adalah pendidik dan pembimbing yang diamanahkan untuk menyemai serta membaja benih kebaikan dalam diri anak-anak.

Sebagai ibu yang bekerja di rumah, kesabaran selalu diuji. Adakala terikut juga dengan panahan syaitan dan nafsu amarah. Jadi perkongsian ini untuk ingatan diri sendiri, bagaimana menangani anak nakal.

Tip mengendalikan anak yang sukar untuk mengikut arahan, duduk biar level kita dan anak sama dengan kata lain rendahkan badan, pegang muka dan pandang mata anak. Biar mata bertentang mata pada aras yang sama. Cakap dengan nada yang perlahan dan jelas.

Artikel Berkaitan

Tip / Petua

Jangan perli dengan berkata, “Amboi baik sangatlah abang tu!” atau pujian yang bercampur dengan kenyataan negatif seperti ini, “Nanti lepas ambil mainan, usik adik pula”.

Berilah perhatian dan kasih sayang kepada anak, jika kasih sayang itu adalah ubat, maka ubat ini adalah yang terbaik untuk menyembuhkan segala penyakit yang ada.

Apakah kita banyak senyum atau masam di depan anak-anak? Renungkan.

Penulis : Puan Wan Rohani Wan Ismail


Ini Memang ‘Real’, Ibu Dalam Lembut Ada Garangnya. Namun Tetap Jadi Pujaan Hati Setiap Anak. Sungguh!

Lumrah membesarkan anak dilakukan oleh isteri. Biarpun ada yang kata, suami isteri kena saling membantu menguruskan anak-anak. Namun hakikatnya, isteri menjadi tonggak utama kepada anak-anak.

Tidak dinafikan bergelar ibu sungguh besar cabarannya. Jika dulu sebelum ada anak, nak jerit pun susah nak dengar. Bila ada anak, jeritan boleh dikatakan saban setiap jam pun ada.

Begitulah apabila membesarkan anak-anak lincah dan pelbagai peel. Menarik dengan perkongsian coach parenting ini, Mohd Fhais, bahawa dalam lembut seorang isteri itu ada garangnya.

Namun katanya lagi, segarang mana seorang ibu, dia tetap menjadi penyejuk hati anak. Malah anak akan mencarinya jika mempunyai masalah. Tidak salah untuk menganggap ibu itu pujaan hati anak!

Nak tahu lanjut  kisah yang memang real berlaku kepada suri rumah, ikuti perkongsian ini.

Isteri. Dalam lembut ada garangnya.

Jangan di sangka air yang tenang tak ada piranha. Sekali ngap, semua diam.

– Anak nak makan, lembut je siapkan makanan, panggil anak makan, kadang siap suap guna tangan lagi.

– Tapi masa makan jangan la berlari-lari, gerak kaki sikit je memang keluar la suara jantan.

– Tu belum lagi kalau makan tumpah, memang bebel non stop la sampai bersih.

– Time belajar pun sama. Masa panggil anak belajar lembut je. “Kakak mari sini mama nak ajar”

– Sekali kalau tersilap jawab, dengan meja meja kena lepuk, bergegau meja tu.

– Jangan la main-main masa belajar, silap sikit buku boleh terbang. Adui..

– Bukan anak je kena, laki pun selalu kena. Huah..

– Baju dah siap lipat, susun cantik jangan la pungah memang kena basuh kaw kaw.

– Kadang time ambil baju tu bergalih sikit susunan, saya dah betulkan pun. Itu pun dia perasan lagi baju dah bergalih. Aduhai..

– Kita selalu dengar orang cakap jangan jadi pembaris lurus sangat tapi dengan isteri memang kena jadi pembaris. Salah kemas katil pun kena marah. Haih..

Kadang lembut, kadang garang.
Lembutnya itu sifat semulajadi wanita, garang pula sifat semulajadi bila dah jadi ibu.
Garang mana pun ibu tetap jadi pujaan hati setiap anak. Sungguh!

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


4 Perkara Patut Elak Selepas Berbuka, Rahsia Utama Perut Leper Dan Tubuh Sihat

Bulan puasa ni ramai ibu-ibu yang mengambil kesempatan untuk mengurangkan berat badan. Ya..inilah kesempatannya nak menghadkan makanan. Maklumlah nak berdiet setiap hari bukan senang, jadi puasa adalah jalan terbaik. Bolehlah ambil kesempatan sekali.

Pemakanan yang tepat sememangnya adalah kunci kepada rahsia cantik. Namun tersalah memilih makanan dan amalan makanan yang kurang sihat di bulan puasa ni juga memberi kesan pada tubuh.

Perut leper juga kena ada petuanya supaya wanita sentiasa nampak cantik tanpa perut menggelebeh. Selain mengawal jumlah makanan yang diambil, wanita juga kena ada cara untuk memastikan bukan hanya perut leper tetapi paling penting sihat luar dan dalaman mereka.

Apa yang harus dilakukan untuk pastikan perut leper dan cantik ini? Selepas setiap kali makan, terutama di bulan puasa ni, janganlah sesekali lakukan perkara ini. Ada baiknya untuk anda mengikuti cara ini. Tak percaya kenalah cuba terlebih dahulu.

Jangan Minum Teh
Daun-daunan teh sebenarnya mengandungi asid tertentu. Kandungan asid ini mengakibatkan protein yang terkandung dalam makanan yang dimakan menjadi keras. Akibatnya, protein sukar untuk dicernakan dan ini akan melambatkan proses penghadaman. Ini pastinya mengganggu tubuh lebih sihat, begitu juga dengan perut.

Jangan Mandi
Apabila mandi, suhu badan akan terus meningkat dan ini membuatkan darah dihantar lebih sedikit kepada seluruh permukaan kulit. Ini juga akan mengganggu metabolisme tubuh sekaligus sistem pencernaan. Jadi berikan masa untuk makanan dihadam sebaiknya kemudian barulah mandi.

Elak Makan Buah
Menurut pakar motivasi, buah disarankan sebagai ‘appertiser’ atau pembuka hidangan, iaitu permulaan sebelum menjamah makanan berat. Menikmati buah selepas makan akan menyebabkan perut menjadi kembung kerana terlalu banyak air. Anda masih boleh menjamah buah, hanya selepas 2 jam makanan berat diambil.

Lambatkan Minum
Ketika berbuka, cuma untuk tidak minum air terlebih dahulu. Minum sejumlah air selepas makan memang baik untuk kesihatan namun amalan Nabi kita dengan melambatkan sedikit pengambilan air ada benarnya. Ini bagi membolehkan makanan dihadam dengan sebaiknya sebelum air dengan jumlah yang banyak diambil. Yang pasti perut kekal cantik dan tidak buncit. Pastikan hanya air kosong sahaja.


Elak Isteri Microsleep,  Suami Perlu Jadi ‘Co-Pilot’ Bila Isteri Susukan Anak, Suami Sila Take Note!

Penat. Itulah satu perkataan paling sesuai menggambarkan kehidupan wanita bergelar ibu. Jika anak seorang pun sudah terlalu penat, bagaimana ibu beranak lima menghadapi situasi ini.

Sama sahaja, samada isteri bekerja atau menjadi surirumah sepenuh masa, kepenatan ini tidak dapat lari daripada kehidupan wanita bergelar ibu.

Bagi yang bekerja, siangnya terpaksa melunaskan tuntutan dan tanggungjawab dengan syarikat, begitu juga dengan surirumah yang bekerja tanpa henti, dari pagi ke malam lagi. Semakin bertambah penat.

Jadi tak hairanlah ada wanita yang secara tiba-tiba terlanggar benteng ketika memandu, tertidur ketika memandu malah ada juga yang terlelap sebaik melabuhkan punggung di kerusi.

“Wife saya banyak kali dapat microsleep. Atas katil sedang menyusu anak tiba-tiba dub! Tumbang. Terjaga cari anak balik. Allahu.. sebab itulah suami ni ada ruang jadilah ‘co-pilot’ ketika isteri menyusu agar mereka rasa lebih tenang dan bahagia.

Microsleep ketika menyusu ni bukan sahaja disebabkan penat, boleh jadi ibu-ibu juga kekurangan iron(HB low) atau kekurangan nutrients.

Sebab itu sesetengah doktor menggalakkan ibu-ibu tidak berpuasa jika letih. Selain itu hormon prolaktin juga sangat mempengaruhi ibu mengantuk.

Saya rasa mak-mak diluar sana ramai juga yang dapat microsleep ni. So kepada para suami. Berilah peluang kat isteri kita deep sleep dan hadiah yang istimewa buat mereka setelah berjaya menyusukan anak selama 2 tahun.

Apa isteri patut buat ketika anak sudah terlelap? Ambil peluang untuk tidur bersama ketika anak tidur. Bukan pergi kemas rumah atau buat perkara lain sehingga bertambah penat. Buat isteri, tolong dapatkan ‘deep sleep’, 1 jam paling kurang!

Buat suami pula, pada masa ini, suami perlu faham untuk siapkan perkara lain terutama masak dan kemas rumah!

-EncikMatt-
#LelakiBurQa

Menurut Pakar psikologi dan kaunseling, micro sleep bukan penyakit. Ia seperti tidur dan menyebabkan seseorang tidak boleh kawal fikiran dan deria dalam masa singkat. Individu yang tidak cukup tidur akibat tekanan dan bebanan tugas mudah terdedah kepada gejala ini.

Keadaan ini boleh berlaku di mana-mana atau ketika lakukan sesuatu kerja, namun micro sleep lebih bahaya kepada yang memandu atau tunggang motosikal.

Walaupun minuman berkafein seperti kopi dapat membantu, namun tidur tetap penting untuk memastikan diri kekal cergas dan bertenaga.

Kredit: Muhammad Ahmad


“Tak Berahsia Pun, Beritahu Je Siapa Tanya.” Mira Filzah Sudah Tahu Jantina Bayi Sejak November, Ramai Teka Baby Girl!

Seri bakal ibu terserlah pada pengacara popular, Mira Filzah tatkala berkongsi penampilan terbarunya.

Bukan itu sahaja, penampilan Mira Filzah juga dari awal kandungan sehingga dah sarat sangat simple dan jika orang tak tahu, pasti tak perasan dia hamil.

Bahkan Ada yang memuji walaupun  sudah masuk trimester ketiga,  dia tidak suka tayang tummy. Bukan itu sahaja, pemakaiannya pun sopan dan longgar je. Sedap mata memandang.

Perkongsian gambar isteri kesayangan Wan Emir   ini menampakkan baby bumpnya yang comel sewaktu mengadakan bertemu rakan-rakannya bagi meraikan serta mendedahkan jantina anak (baby shower).

Menerusi Insta-Storiesnya , Mira mendedahkan sudah mengetahui jantina anak pertamanya itu sejak bulan November tahun lalu dan tidak berahsia tentang hal tersebut jika ada yang bertanya tentang jantina anaknya.

“Sejak November tahun lepas dah tahu jantina dan tak berahsia pun. Bagitahu je sesiapa yang tanya. Belon tu cukup syarat je untuk tangkap gambar hari ni! Thank you girls,” kongsinya.

Mira turut berkongsi gambar kek (baby shower) yang sebenar bersama dekorasi sepasang kasut bayi berwarna merah jambu dan biru yang comel namun sayang kek tersebut tumbang dan diganti dengan kek baru.

Meski kek tersebut tumbang, rakannya sempat menyelamatkan dekorasi kasut bayi yang comel tersebut dan kemudian diletakkan diatas kek yang baru.

“Kek tumbang. Jadi..”

“Dan beli kek baru. Mereka berjaya selamatkan dua kasut comel ni. @amalinanrzn @aniszulkiflee23 @dianakhairuddin” tulis Mira menerusi kapsyennya.

Sekadar info, Mira dan Wan Emir mendirikan rumahtangga pada 2 September 2020 dengan empat majlis berasingan dan kini sedang menanti kehadiran cahaya mata pertama mereka.

Menjengah ke ruangan komen,  peminatnya meluahkan rasa teruja dan turut meneka jantina anak sulung selebriti kesayangan mereka ini. Rata-ratanya memberitahu bayi dalam kandungan baby girl.

Tak kurang juga yang mendoakan walaupun bayi perempuan atau lelaki semoga urusan bersalin Mira Filzah dipermudahkan. Ibu dan bayi dua-dua sihat.

Untuk rekod, Mira dan Wan Emir mendirikan rumahtangga pada 2 September 2020 dengan empat majlis berasingan dan kini sedang menanti kehadiran cahaya mata pertama mereka.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Bertambah Lega Hati Bila PTPTN Perkenal Insentif Diskaun Bayaran Balik Pinjaman. Rugi Kalau Lepaskan Begitu Je!

Tiada kata-kata yang mampu diucapkan sebagai tanda gembira dan syukurnya seorang ayah dan ibu apabila melihat anak yang dahulunya berlajar di bangku sekolah kini sudah dewasa dan layak untuk melanjutkan pelajaran ke peringkat tertinggi hasil usaha penat lelah selama ini.

Nyata, hasrat dan impian untuk melihat anak berjaya menggenggam segulung ijazah sudah berada di depan mata.

Apatah lagi soal kewangan bukanlah menjadi batu penghalang untuk menggapai impian. Ini bila mana semua antara kita maklum dengan adanya Perbadanan Tabungan Pendidikan Tinggi Nasional atau PTPTN dapat memastikan tidak ada anak-anak kita yang tercicir untuk meneruskan pendidikan di Institusi Pengajian Tinggi (IPT).

Usaha kerajaan ini cukup disyukuri dan sekali gus membuatkan ibu ayah mampu berlapang dada dalam memenuhi hasrat anak-anaknya untuk menyambung pelajaran hingga ke menara gading tanpa sebarang masalah yang menghalang.

PTPTN Mudahkan Pelajar Melangkah ke Universiti

Semenjak penubuhan PTPTN pada tahun 1997 sehingga 30 November 2021, pinjaman pendidikan yang disediakan oleh PTPTN telah memberikan manfaat kepada lebih 3.62 juta peminjam melibatkan pengeluaran pinjaman sebanyak RM65.42 bilion.

Secara umumnya, pinjaman pendidikan yang dikeluarkan kepada setiap peminjam PTPTN adalah bertujuan untuk membantu pelajar membayar yuran pengajian serta sebahagian daripada kos sara hidup pelajar.

Namun begitu, PTPTN tidak mahu dilihat sebagai pemberi pinjaman dan pengutip hutang semata-mata tetapi sebaliknya dilihat sebagai TABUNG PENDIDIKAN untuk rakyat Malaysia melalui pembudayaan penabungan dalam Simpan SSPN.

Sebagaimana Lembaga Tabung Haji dilihat sebagai tempat menyimpan untuk persediaan mengerjakan haji dan KWSP dilihat untuk simpanan bagi tujuan persediaan apabila telah bersara, maka PTPTN pula akan dikenali sebagai institusi TABUNG PENDIDIKAN sebagai tempat untuk memulakan simpanan bagi persediaan untuk membiayai pendidikan tinggi anak-anak.

Tidak Membebankan Peminjam

Baru-baru ini peminjam PTPTN diberi perkhabaran gembira melalui Pembentangan Belanjawan 2022 apabila adanya insentif diskaun bayaran balik pinjaman PTPTN yang diumumkan oleh Menteri Kewangan Malaysia, YB Senator Tengku Datuk Seri Utama Zafrul Tengku Abdul Aziz.

Diskaun bayaran balik pinjaman PTPTN itu diberikan bermula 1 November 2021 hingga 30 April 2022 melibatkan tiga kategori :

i) Diskaun 15% atas baki hutang untuk penyelesaian penuh pinjaman
ii) Diskaun 12% untuk bayaran sekurang-kurangnya 50 peratus daripada baki hutang dalam sekali bayaran

Cara untuk dapatkan insentif ini di mana peminjam perlulah mendapatkan pengesahan baki hutang melalui portal rasmi PTPTN atau menghubungi Eksekutif Pemasaran PTPTN terlebih dahulu.

Setelah mendapat pengesahan baki, barulah anda boleh melihat sama ada anda ingin merebut diskaun 15% atau 12% .

Untuk lebih jelas, di sini dikongsikan contoh pengiraan diskaun 12% berasaskan kepada jumlah bayaran balik sekurang-kurangnya 50% daripada baki hutang dengan sekali bayaran.

iii) Diskaun 10% untuk bayaran balik melalui potongan gaji atau debit terus (direct debit) mengikut jadual.

Di bawah ini merupakan contoh pengiraan diskaun 10% dan perlu difahamkan bahawa diskaun yang diberikan ini tidak akan mengurangkan ansuran bulanan tetapi ia mengurangkan baki keseluruhan hutang peminjam.

Kesemua insentif diskaun akan dikemaskini dalam akaun peminjam pada akhir setiap bulan dan peminjam boleh membuat semakan penyata masing-masing mulai 7 haribulan pada bulan berikutnya.

Bank Islam Malaysia Berhad dengan kerjasama PTPTN turut menganjurkan Kempen Pay & Win with DD (DirectDebit). Kempen ini menawarkan hadiah wang tunai berjumlah RM50,000 untuk 41 orang pemenang. Kempen Pay & Win with DD ini terbuka kepada semua peminjam PTPTN yang membuat bayaran balik pinjaman melalui saluran DirectDebit. Tempoh kempen adalah selama tiga (3) bulan mulai 1 Disember 2021 sehingga 28 Februari 2022.

Perlu Tahu
Selain itu peminjam yang membuat penyelesaian hutang melalui pelbagai saluran bayaran yang disediakan oleh PTPTN seperti KWSP dan bank juga layak untuk menikmati insentif diskaun 15% dan 12% tersebut sekiranya bayaran penyelesaian hutang pinjaman diterima oleh PTPTN dalam bulan yang sama. Peminjam dinasihatkan untuk membuat bayaran selewat-lewatnya 27 hari bulan setiap bulan.

Manakala peminjam yang hanya mempunyai hutang Wang Pendahuluan Pinjaman (WPP) juga layak mendapatkan diskaun 12% sekiranya membuat bayaran sekurang-kurangnya 50% daripada keseluruhan baki hutang WPP dalam bulan yang sama sahaja dan layak mendapatkan diskaun 15% sekiranya menyelesaikan keseluruhan hutang WPP tersebut dalam bulan yang sama.

Bagi peminjam yang mempunyai lebih daripada satu pinjaman seperti pinjaman Diploma, Ijazah Sarjana Muda dan Sarjana dan hanya ingin membuat penyelesaian hutang salah satu daripada peringkat pengajian tersebut sahaja, insentif ini tidak terpakai bagi situasi demikian.

Pemberian diskaun kepada peminjam hanya yang menyelesaikan keseluruhan baki hutang pinjaman iaitu pinjaman Diploma, Ijazah Sarjana Muda dan Sarjana. Ini bermaksud, pengiraan diskaun 15% adalah berasaskan keseluruhan baki hutang pinjaman.

Oleh itu, rebutlah diskaun yang diberikan dalam tempoh tersebut untuk anda lunaskan baki pinjaman. Jika tidak pada masa ini, bila lagi?

Tindakan anda hari ini akan dapat memastikan dana yang ada dimanfaatkan kepada generasi akan datang dan sekali gus memberi peluang dan ruang untuk mereka melanjutkan pelajaran tanpa terhalang atas faktor kewangan.

Pastinya banyak lagi yang anda ingin ketahui berkenaan tabungan dan pendidikan anak-anak. Ini penting agar kita sebagai ibu bapa dapat memberikan yang terbaik untuk mereka menyambung pelajaran ke peringkat yang lebih tinggi tanpa ada halangan terutamanya hal berkaitan kewangan.

Jadi jom ikuti perkongsian ilmu bermanfaat dengan mendaftar di dalam program webinar KeluargaTalk yang akan datang.


Guna Dua Bahan Je Untuk Buat Ais Kiub, Atasi Rambut Gugur. Wajib Buat Memang Menjadi.

IKUTI PERKONGSIAN INI.

Anak saya Nadia merungut kerana rambutnya mengalami keguguran selepas melahirkan anak . Kebetulan banyak limau purut di rumah kami. Jadi untuk memudahkan Nadia secara konsisten menjaga dan merawat keguguran rambutnya saya menyediakan satu resepi yang memudahkan Nadia untuk menggunakannya setiap kali diperlukan.

Wanita ramai yang mengalami masalah rambut keguguran dan tak kurang juga masalah kelemumur dan rambut berbau hapak kerana sering berpeluh. Ini mungkin antaranya faktor , masalah hormon yang tidak seimbang terutama bagi wanita yang lepas bersalin.

Ramai orang tahu limau purut sangat bagus untuk penjagaan rawatan rambut.
Penggunaan limau purut sangat terkenal sejak dari zaman dahulu lagi.

Ini resepi cara saya buatkan untuk rawatan rambut gugur . Cara ini juga membuat akar rambut jadi kuat dan pada masa yang sama ianya memberi bau yang harum pada rambut juga buat rambut menjadi sihat bersinar :

BAHAN-BAHAN:

4 ke 5 biji limau purut dipotong
1 gelas Santan kelapa yang asli di perah – lebih baik guna santan segar lebih berkhasiat untuk rambut. Memberi sinar untuk rambut menjadi sihat.

PENYEDIAAN:

Kedua bahan tersebut di blender sehingga hancur dan kemudian masukkan kedalam bekas ais cube. Masukkan dalam peti beku .

Cara untuk rawatan:

Ambil 1 ke 2 ketulan ais cube limau purut santan tersebut dan gosokkan ke kulit kepala. Ianya dapat menguatkan akar rambut dan menghilangkan pening kepala juga. Boleh di lakukan seminggu 2 kali. Untuk mendapatkan kesan.

Selamat mencuba.


Buat Bisnes Sendiri, Isteri Kena Hadam 7 Tip Ni! Barulah Hubungan Suami Isteri Tak Tergugat.

Berhadapan dengan masalah ekonomi semasa, tentunya kewangan dan perbelanjaan isi rumah tidak dapat ditampung bila mana hanya suami sahaja yang bekerja ketika ini.

Atas alasan ini juga telah ramai isteri bangkit untuk turut sama membantu suami dalam mencari pendapatan tambahan.  Usaha ini amatlah murni dan baik, setidak-tidaknya bebanan yang ditanggung oleh suami dalam mencari rezeki dapat diringankan.

Kalau hendak diikutkan, berniaga sendiri menjadi antara pilihan ramai wanita masa kini untuk mendapatkan pendapatan yang mampu memberi lebih keuntungan. Di samping ruang waktu bekerja yang lebih fleksibel, dapatlah kiranya membahagikan masa untuk keluarga.

Pun begitu, dalam ghairah berniaga setelah melihat keuntungan yang berlipat kali ganda dan pastinya berjaya membantu suami menambah pendapatan isi rumah,  status sebagai isteri perlulah berada pada batasnya. Hal ini jangan pernah dilupakan.

Bersama ini disertakan tip sebagai peringatan oleh Mariah Doksil yang juga merupakan seorang isteri yang berniaga sendiri. Semoga perkongsian ini memberi manfaat kepada wanita di luar sana.

3. Jangan sampai suami rasa terabai. Lelaki ini suka pendam. Kesannya nanti mungkin bukan sekarang tetapi kemudian.

4. Bincang dengan details target berniaga dan set apa do and don’t untuk kedua-dua belah pihak.

5. Isteri tetap isteri. Kena taat dan jaga maruah.

6. Jangan abaikan anak. Ajarkan mereka berdisiplin, dan kitapun kena tunjuk bahawa mereka adalah keutamaan, bukan wang ringgit. Suap anak dengan kemewahan takut jadi macam Anakku Sazali.

7. Kerap luangkan masa dengan suami dan anak-anak TANPA HANDPHONE di sisi.


“Masih ‘Tenang’ Tidak Membuka Aib Sesiapa”- Kagum Dengan Sikap Mizz Nina Yang Perlu Dicontohi

Dalam perkahwinan, ada pasang surutnya. Apabila ujian datang menghentam sehinggakan kita hanya mampu terduduk dan menangis mengenang nasib dan ada yang mencari salah pasangan, malah yang lebih buruk apabila kita mencanang aib suami di khalayak.

Masih ramai turut mengagumi sikap yang ada pada Mizz Nina yang masih tenang dan positif

Betapa banyaknya sikap positif Mizz Nina yang matang dan elok yang boleh diambil sebagai contoh.

Membaca berita ini, buat saya sedih sekali. Tapi pada masa yang sama tetap hormat yang sama datang pada Mizz Nina. Malah lebih lagi.

Kebanyakan perempuan bila bercerai, apatah lagi dengan banyaknya sokongan pada dirinya akan memilih untuk mengambil peluang menceritakan aib dan buruknya sikap secara terbuka.

Tapi Mizz Nina tetap seperti yang saya tulis sebelumnya. Kekal tenang, matang dan baik hati.

Tetap berterima kasih pada bekas suami. Tetap setia menjadi sahabat baik walau bukan lagi menjadi isteri. Tetap mohon mendoakan kebaikan buat Noh. Tetap mohon jangan dibuka dan dijaja berita yang boleh jadi fitnah.

Dalam post yang lain tetap punya percaya pada kuasa yang Esa. Setiap satu ujian sentiasa ada hikmah dan kebaikan di sebaliknya.

Indeed.

May you grow strong.


“Dulu Mangkuk, Sekarang Mask Pula.” Ibu Ni Kongsi Trik Potong Rambut Guna Face Mask. Simple Tapi Hasil Kemas & Lawa!

Lama duduk di rumah, sampaikan rambut anak-anak panjang tak dipotong. Kalau nak cuba gunting rambut anak sendiri bimbang salah pula kan. Jadi, takut nak pegang gunting atau mesin pencukur. Cuba kaedah ini.Perkongsian dari Tiktok Sharifah Erna,  memudahkan kerja menggunting rambut anak. Hanya perlu gunakan face mask je.

Di dalam video tersebut, dilihat anak perempuannya, Medina nampak tenang tatkala si ayah menggunting rambutnya.

Mata Medina ditutup dengan face mask . Menurutnya, ini merupakan kali kedua mereka menggunakan kaedah tersebut untuk menggunting rambut.

Bila dah siap potong rambut, Medina dilihat wajah face mask dan tak nampak tenang sahaja. Siap tersenyum suka.Bukan Tu je, hasil potongan rambut pun sangat kemas.


Wajah Runcing & Badan Langsing. Nak Dapatkannya, Buat Cara Begini!

Berita gembira buat ibu-ibu yang selama ini mencari bagaimana caranya nak jadikan wajah lebih runcing dan bentuk badan pula kembali langsing. Rupanya ada cara yang boleh diamalkan dan terbukti mudah sahaja.

Tahukah anda, sebenarnya bahagian wajah kita ini juga perlukan rutin senaman tertentu untuk dapat pastikan pipi tidak terlihat bagai dipam-pam umpama kuih pau.  Jadi apa yang perlu anda buat?

Lakukan senaman wajah adalah paling mudah. Lihatlah sendiri,  Dato Siti Nurhaliza pun buat senaman muka untuk kekal cantik.

#senamanmuka IG @ctdk http://instagram.com/ctdk

Sebenarnya terdapat pelbagai teknik dan cara senaman wajah yang berkesan untuk menjadikan bentuk muka lebih runcing.

1. Praktis menyebut huruf A E I O U setiap pagi dan malam dan lakukan secara konsisten.

2. Sebut huruf X dan O sehingga akan membentuk sebuah gerakan membuka dan menutup mulut. Senaman X-O adalah antara senaman muka yang sangat popular.

3. Tepuk dagu menggunakan belakang tangan setiap pagi dan malam. Ini bertujuan untuk mengurangkan terjadinya dagu berlapis/double chin.

4. Kebanyakan selebriti di Korea mengamalkan senaman wajah dengan menyebut ‘Ma Me Mi Mo Mu’ sebanyak 10 kali untuk menguatkan otot muka dan bibir.

5. Senyum labar sambil bibir tertutup rapat. Tahan selama 15 saat. Kemudian kembali ke wajah asal dan lakukan senyuman lebar hingga menampakkan semua barisan gigi anda. Tahan selama 15 saat dan ulang langkah ini beberapa kali.

6. Tutup mulut dan kembongkan pipi kiri, tahan selama 5 saat. Kemudian lakukan pada pipi kanan dalam kiraan masa yang sama. Ulang langkah ini beberapa kali.

7. Bentukkan bibir seperti huruf O buat beberapa ketika dan kemudian lepaskan perlahan-lahan sehingga anda senyum lebar selebarnya. Ulang langkah ini beberapa kali.

Selain bentuk wajah yang tembam dan memerlukan untuk diberi tumpuan,  umumnya bagi seorang ibu ada satu lagi masalah yang sukar untuk di atasi alam penjagaan kecantikan ini.  Lain tak bukan adalah bab membuang lemak di bahagian perut. Seakan lemak-lemak yang terkumpul selepas melalui proses mengandung dan melahirkan itu begitu ‘degil’ hingga sukar disingkirkan.

Untuk itu, elok dicuba pula petua ini dengan menggunakan limau nipis.

Dikatakan perahan limau nipis yang dicampur dengan teh tanpa gula apabila diminum setiap hari juga dapat membantu ibu-ibu untuk mendapatkan perut yang ramping. Sebaik-baiknya biarlah teh yang diminum itu teh panas suam, kesannya lebih cepat. Amalkan meminum air ini dan insya-Allah perut anda yang buncit akan menjadi kempis dan kemas semula.


Suami Bila Faham Emosi Isteri, Barulah Tak Susah Nak Melayan Isteri!

Apa sebenarnya yang wanita atau lebih tepat lagi seorang isteri mahukan terhadap pasangannya.

Kadang-kadang sering terjadi juga sebagai suami tidak dapat memahami emosi dan sikap isteri hingga sering didengar suami mengeluh dan menganggap sebagai wanita ini hidupnya begitu complicated dan emotional.

Sebelum melebalkan begitu pada isteri sendiri, ada baiknya anda baca perkongsian daripada seorang suami ini. Moga bermanfaat.

Kalau kita tak nak faham isteri, siapa lagi yang nak faham dia…

Keluarganya? Kawannya? Atau anak-anak?

Dia hidup dengan kita, dia habiskan masa pun dengan kita…apa yang dia buat seharian tu untuk kita…apa yang dia uruskan dalam rumah tu jugak kerana kita…maka jika kita tak nak faham dia, siapa lagi yang boleh faham dia jika mereka tak tinggal sekali dengan dia, tak nampak apa yang dia buat dari pagi sampai ke petang, tak nampak apa yang dia lalui hari demi hari kalau bukan kita yang jadi suami dia, pasangan hidup dia…

Seharusnya kita lah yang lebih memahami isteri kita…sepatutnya kita lah yang kena ada rasa untuk nak faham isteri kita…

Ada suami dia fikir, susah nak faham isteri sebab perempuan tu complicated…ada juga yang beranggapan yang isteri ni terlalu mengikut perasaan…maka dia pilih untuk biarkan atas alasan demikian…

Complicated dan emotional…

Isteri kita tu perempuan…fitrah perempuan memang macam tu…perempuan dan emosi susah untuk dipisahkan sebab emosi itulah yang membuatkan dia survive hari demi hari…emosi tu yang membuatkan dia down, emosi itulah yang membuatkan dia bangkit…

Maka nak faham perempuan kena faham emosi dia, perasaan dia…

Kalau kita faham bahagian ni, maka kita akan tahu yang perempuan tak complicated…perempuan hanya ingin difahami oleh mereka yang dia sayangi…itu sahaja…

Sumber : Firdaus Shakirin


Selalu Sakit tumit Kaki? Cuba Amalkan Doa & Petua Yang Dikongsikan Oleh Ustaz Sharhan Shafie Ini.

Sakit pada bahagian tumit yang kerap dialami oleh orang dewasa dan ada yang turut merasakan sakit sehingga seluruh tapak kaki atau ke buku lali.

Ia biasanya lebih teruk pada waktu pagi selepas bangun tidur kerana pada waktu pagi tisu plantar menjadi ketat dan berpijak ketika berjalan merenggangkan tisu fiber itu. Selepas berjalan beberapa langkah, tisu fiber itu menjadi longgar dan sakit berkurangan.

Namun, sakit akan kembali jika pesakit berjalan atau berdiri terlalu lama. Kebanyakan mereka yang sudah berusia, sering mengadu sakit pada bahagian tumit. Ia bukan saja menyukarkan anda berjalan tetapi juga apabila berdiri agak lama pada satu-satu tempat.

Untuk anda yang ingin mencuba kaedah lain, boleh ikut  kaedah doa bagi rawatan sakit tumit dan sendi oleh Ustaz Sharhan Shafie ini.

Doa dan Cara Mengurangkan Sakit Tumit

Gunakan Minyak Zaitun – (Ini kerana Zaitun disebut 6 kali di dalam Al-Quran)
Baca Surah al-Fatihah
Baca Ayat Kursi
Baca Surah At Taubah ayat 14
Baca Surah Al hasyr ayat 216. Disapu atau lebih baik diurut secara perlahan-lahan kebahagian yang kaki yang sakit

Selain itu, anda juga boleh mengamalkan cara tradisional dalam mengurangkan sakit tumit.

Biasakan berjalan kaki di atas rumput yang dipenuhi embun waktu pagi. Ini kerana , mengikut orang tua-tua zaman dahulu, tapak kaki dan bumi yang dipijak oleh tapak kaki itu adalah dua kembar. Dalam erti kata lain, pasangan tapak kaki secara semulajadinya adalah bumi.

Sediakan lebih kurang satu kilogram garam kasar dan goreng tanpa minyak di dalam kuali menggunakan api yang sederhana besar. Apabila semua garam mulai panas, angkat dan bungkus dalam kain bersih. Gunakan untuk menuam pada bahagian tumit anda yang sakit itu. Amalkan selalu, sakit tumit anda pasti berkurangan dan insya-Allah akan sembuh sepenuhnya.

Cara mencegah

Bagaimana mencegahnya ?

1- Sebaik bangun tidur lakukan regangan kaki dan tapak kaki terlebih dahulu sebelum mula memijak lantai.

2- Gunakan alat sokongan tapak kaki atau ‘night splint’ untuk menetapkan posisi tapak kaki semasa tidur.

Sumber: khalifahmedia.com


Anak Rasa Ralat Duit Simpanan Habis & Terpaksa Berhutang, Ibu Ayah Nak ‘Renovate’ Rumah

Siapa yang tidak gembira apabila memiliki sebuah kediaman yang selesa dan besar untuk didiami bersama keluarga.

Malah ada yang sanggup berhabis berpuluh ribu untuk renovate rumah untuk menjadikan kediaman lebih selesa.

Namun tidak semua mampu untuk mengeluarkan berpuluh ribu ringgit untuk berbuat demikian, lebih-lebih lagi yang baru berkerja.

IBU BAPA GUNA DUIT SIMPANAN ANAK BUAT RENOVATE RUMAH

Sebagaimana perkongsian yang dipaparkan oleh pakar kewangan ini sungguh meruntun jiwa apabila seorang anak terpaksa berhutang dan menghabiskan simpanannya untuk memenuhi kehendak kedua orang tuanya.

Benar jika berbakti kepada ibu bapa itu rezeki akan melimpah ruah, namun jika ia menyusahkan kehidupan anak ini akibat terpaksa berhutang ia akan memberi beban kepada kehidupannya untuk jangka masa panjang.

Menurut luahan yang dikongsikan itu (dirahsikan identiti), dia berasa ralat apabila semua  simpanannya habid digunakan untuk mengubahsuai kediaman kedua ibu bapanya. Tiada lagi dana kecemasan yang dikumpul selama 6 bulan.

Bukan tidak mahu membantu tetapi memikirkan kadar faedah yang dikenakan terlalu tinggi, anak ini bimbang akan menjejaskan perancangan kewangannya.

CABARAN GENERASI SEKARANG, IBU BAPA TAK FAHAM KEPENTINGAN DANA KECEMASAN

Lantaran itu, Azizul menasihati supaya ibu bapa cakna dengan kewangan anak. Jangan memaksa sehingga terpaksa berhutang pada usia yang muda.

Seterusnya ikuti perkongsian ini.

1. Cabaran generasi hari ini makin besar, bila dah bagus ada kesedaran menabung dan menyimpan Dana Kecemasan. Ada yang meminta.

2. Mereka masih dikelilingi oleh golongan yang merasakan ‘menyimpan itu bukanlah penting’, ‘anak mesti ikut apa sahaja kehendak ibubapa’, ‘tak dengar cakap itu menempah neraka’.

3. generasi ini tidak ada sokongan moral dan sistem sokongan yang kuat dari persekitaran mereka. Mereka dah bijak kewangan, persekitaran mereka akan mula perli, sindir dan anggap mereka kedekut.

4. Mereka boleh sahaja buat buat ‘keras’ tak dengar pandangn orang lain, tetapi nanti mereka akan di cop sebagai menempah masuk ‘melaka’.

5. Mereka tersepit dan kasihanilah mereka.

6. Jadilah orang yang tegas dan elakkan rosakkan diri dengan buat hutang untuk orang lain akhirnya. walaupun keluarga sendiri, bila tukang bayar hanya kita sendiri.

7. Boleh membantu, tetapi janganlah sampai membina hutang. Bantu itu ada asas dan batasnya. Jangan sampai merosakkan diri

Kawan kawan,

Kita semua akan jadi ibubapa akan datang.

Jadilah ibubapa yang bijak kewangan dan sokong usaha anak anak untuk menyimpan dan ada pelaburan masa depan.

Moga kisah ini menjadi iktibar untuk kita sebagai ibu ayah cakna dengan kewangan anak-anak.


“Macam Jejak Kasih Dah…” Azah Aziz Menangis Jumpa Abang Selepas 20 Tahun, Bikin Ramai Sebak & Terharu!

Siapa yang tidak sebak dan terharu apabila berpeluang bertemu kembali dengan abang kandung selepas 20 tahun tidak bersua, demikianlah dengan Azah Aziz.

Pemilik nama sebenar, Norazah Aziz, 46 yang juga pelakon terkenal pada zaman 1990- an ini bertemu dengan abangnya apabila pulang ke Malaysia baru-baru ini.

Selain abangnya, Azah turut bertemu dengan kakak kandungnya yang juga sudah empat tahun terpisah.

“Best reunion ever, macam jejak kasih dah ni.

“Reunion with my sister n my brother, it’s so emotional cause I didn’t see my brother at least 20 years and my sister like 4 years and she look more and more like my late mum…and yes off course I cry,” luah Azah menerusi kapsyennya.

Dalam perkongsian tersebut, ibu kepada tiga cahaya mata ini memuatnaik video saat berjumpa dengan abangnya pertama kali selepas dua abad.

Kelihatan mereka berdua saling berpelukan dan menangis kerana sebak melepaskan rindu antara satu sama lain selepas sekian lama tidak bersua.

Azah yang pulang ke Malaysia beberapa hari lalu itu turut berjumpa dengan rakan artis yang cukup rapat iaitu Sharifah Shahira.

Pelakon berkulit hitam manis ini mendirikan rumahtangga bersama Daud Leroy Abdullah. Pasangan ini kemudiannya mengambil keputusan untuk menetap di Montreal, Kanada.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Kelahiran Anak Itu Ada Rezeki Buatnya. Deep Perkongsian Ini

Setiap anak itu mempunyai rezekinya sendiri. Suami isteri perlu sentiasa bersyukur atas kelahiran setiap cahayamatanya. Ini perkongsian yang boleh dijadikan inspirasi buat kita. Moga kita mendapat manfaatnya.

ANAK : REZEKI ATAU BEBANAN?

“Abg, ayg mengandung lagi…!”

– Ok la tu…-

“Banyak la abg punya ok, yg ada skrg ni pun umur tak sampai setahun lagi, nnt duit pengasuh, susu, pampers mcm mna?”

– Xpyh risau la…-

Teringat lagi wife menjerit2 bila dpt tahu dia mengandung lagi, anak kedua…masa tu, ekonomi kami xbrapa nk kukuh & stabil lg, kami berdua kena combine gaji utk bayar hutang2 n smua kos2 lain utk kelangsungan hidup…pendek kata, tiap2 bulan ngam2 je la…then nk dapat sorang lagi plak, mcm mna nk survive?

Setiap anak itu, dia lahir dgn membawa rezekinya sendiri…klu Allah tahu kelahiran dia itu akan membebankan ibubapanya, pasti Allah tidak mengizinkannya utk berlaku…bila Allah izinkan, maka pasti ada terselit hikmah dan ketentuan yg baik2 belaka…apa yg ditentukan Allah itu xkan pernah sia2…

“Ma Qadarullah Khair”

Saya ingat lagi, tinggal 2 bulan sebelum isteri nk bersalin, terdetik hati nk mintak keje di satu company tu…saja try apply, tup2 esok tu dpt call n lusa dh kena interview…masa interview dia ada tanya, kenapa nk tukar tempat keje…

“Sebab keluarga, kos hidup tinggi dan nk gaji yg mampu menyara kehidupan saya, isteri dan anak2”

Guess what?

Sebelum balik interview, HR tanya, “Lets say u get the position, will u be able to start ASAP?” Of course la yes kan…trus dapat, on the spot, hari yg sama dan gaji jgk dpt seperti yg diminta…

Alhamdulillah…rezeki anak…dia xlahir lagi tp dh pun memudahkan urusan org tuanya…

Then masa anak ketiga, hari Ahad wife saya discharged from satu hospital selepas bersalin, hari Isnin, saya bwk anak check kuning kat KK, tetiba ada unknown number called…”Hello, Gud Morning, May i speak to Mr Firdaus…? My name is xxxx, and i’m from Schlumberger…Ur resume, experiences, role n responsibility is the one that we r looking for & it fit with our requirements”

What…Schlumberger?!!!

Saya jwb la yg saya x penah apply pun for any post at your company and currently also not looking for a new job…tapi apa dia ckp, “If we need people, we will find them, not u find us…we used resume search, we search for the type of employee we want…this is the opportunity to double up or increase ur salary…just come 1st, try, then we will see how…nothing to lose, u still can work at ur current company if u didn’t get the job…”

Saya pun try as what he said, go thru exam, 1st interview, 2nd interview, and lastly get the job…another increment, another 20% salary naik dan it’s happened ketika isteri masih dlm pantang anak ketiga…!

And now, what i got, what i earned, i give back to the tempat yg sepatutnya…where? my family, isteri dan anak2, share dgn diorang sama2…bila kita niat utk mereka, demi mereka, insyaAllah Allah akan bagi sepertimana yg kita niatkan…tapi jangan lupa diri, jgn lupa daratan dan jgn hilang pedoman…kita tetap kena “bagi balik” kpd family sbb itu niat kita pada asalnya, pd awalnya dan itu kita kena ingat smpai bila2…

IF NOT, Allah boleh tarik balik semuanya dlm sekelip mata…

Sumber: FB Firdaus Shakirin